**Anexă la Ordinul ministrului investițiilor și proiectelor europene nr. \_\_\_\_\_\_\_\_\_\_**

**Program: „*Programul Educație și Ocupare*”**

**Prioritate: P02 „*Valorificarea potențialului tinerilor pe piața muncii (Ocuparea forței de muncă în rândul tinerilor)*“**

**Obiectiv specific: ESO4.1 „*Îmbunătățirea accesului la piața muncii și măsuri de activare pentru toate persoanele aflate în căutarea unui loc de muncă, în special pentru tineri, îndeosebi prin implementarea Garanței pentru tineret, pentru șomerii de lungă durată și grupurile defavorizate de pe piața muncii și pentru persoanele inactive, precum și prin promovarea desfășurării de activități independente și a economiei sociale (FSE+)”***

**Ghidul Solicitantului Condiții Specifice**

***Măsuri active de ocupare pentru tineri, inclusiv pentru tineri NEET***

2024

Contents

[1. PREAMBUL, ABREVIERI ȘI GLOSAR 6](#_Toc163651160)

[1.1 Preambul 6](#_Toc163651161)

[1.2 Abrevieri 6](#_Toc163651162)

[1.3 Glosar 6](#_Toc163651163)

[2. ELEMENTE DE CONTEXT 7](#_Toc163651164)

[2.1 Informații generale despre program 7](#_Toc163651165)

[2.2 Prioritatea/Fond/Obiectiv de politică/Obiectiv specific 8](#_Toc163651166)

[2.3 Reglementări europene și naționale, cadrul strategic, documente programatice aplicabile 9](#_Toc163651167)

[3. ASPECTE SPECIFICE APELULUI DE PROIECTE 10](#_Toc163651168)

[3.1 Tipul de apel 10](#_Toc163651169)

[3.2. Forma de sprijin (granturi, instrumentele financiare, premii) 10](#_Toc163651170)

[3.3. Bugetul alocat apelului de proiecte 10](#_Toc163651171)

[3.6. Acțiuni sprijinite în cadrul apelului 12](#_Toc163651172)

[3.7. Grup-ţintă vizat de apelul de proiecte 12](#_Toc163651173)

[3.8.1. Indicatori de realizare 14](#_Toc163651174)

[3.8.2 Indicatori de rezultat 14](#_Toc163651175)

[3.8.3 Indicatori suplimentari specifici Apelului de Proiecte 16](#_Toc163651176)

[3.9. Rezultatele așteptate 16](#_Toc163651177)

[3.10. Operaţiune de importanţă strategică 16](#_Toc163651178)

[3.11. Investiţii teritoriale integrate 16](#_Toc163651179)

[3.12. Dezvoltare locală plasată sub responsabilitatea comunităţii 16](#_Toc163651180)

[3.13. Reguli privind ajutorul de stat 16](#_Toc163651181)

[3.14. Reguli privind instrumentele financiare 16](#_Toc163651182)

[3.15. Acţiuni interregionale, transfrontaliere şi transnaţionale 16](#_Toc163651183)

[3.16. Principii orizontale 17](#_Toc163651184)

[3.17. Aspecte de mediu (inclusiv aplicarea Directivei 2011/92/UE a Parlamentului European şi a Consiliului din 13 decembrie 2011 privind evaluarea efectelor anumitor proiecte publice și private asupra mediului). Aplicarea principiului DNSH. Imunizarea la schimbările climatice 17](#_Toc163651185)

[3.18. Caracterul durabil al proiectului 17](#_Toc163651186)

[3.19. Acţiuni menite să garanteze egalitatea de şanse, de gen, incluziunea şi nediscriminarea 18](#_Toc163651187)

[3.20. Teme secundare 18](#_Toc163651188)

[3.21. Informarea şi vizibilitatea sprijinului din fonduri 19](#_Toc163651189)

[4. Informaţii administrative despre apelul de proiecte 19](#_Toc163651190)

[4.1. Data deschiderii apelului de proiecte 19](#_Toc163651191)

[4.2.Perioada de pregătire a proiectelor 19](#_Toc163651192)

[4.3.Perioada de depunere a proiectelor 19](#_Toc163651193)

[4.3.1. Data şi ora pentru începerea depunerii de proiecte 19](#_Toc163651194)

[4.3.2 Data și ora închiderii apelului de proiecte 20](#_Toc163651195)

[4.4. Modalitatea de depunere a proiectelor 20](#_Toc163651196)

[5. Condiţii de eligibilitate 20](#_Toc163651197)

[5.1. Eligibilitatea solicitanţilor şi partenerilor 20](#_Toc163651198)

[5.1.1.Cerinţe privind eligibilitatea solicitanţilor şi partenerilor 20](#_Toc163651199)

[5.1.2. Categorii de solicitanţi eligibili 21](#_Toc163651200)

[5.1.3. Categorii de parteneri eligibili 21](#_Toc163651201)

[5.1.4. Reguli şi cerinţe privind parteneriatul 22](#_Toc163651202)

[5.2. Eligibilitatea activităţilor 23](#_Toc163651203)

[5.2.1. Cerinţe generale privind eligibilitatea activităţilor 23](#_Toc163651204)

[5.2.2.Activităţi eligibile 23](#_Toc163651205)

[5.2.3. Activitatea de bază 29](#_Toc163651206)

[5.2.4. Activităţi neeligibile 30](#_Toc163651207)

[5.3.Eligibilitatea cheltuielilor 30](#_Toc163651208)

[5.3.1. Baza legală pentru stabilirea eligibilității cheltuielilor 30](#_Toc163651209)

[5.3.2. Categorii și plafoane de cheltuieli eligibile 30](#_Toc163651210)

[5.3.3. Categorii de cheltuieli neeligibile 35](#_Toc163651211)

[5.3.4. Opţiuni de costuri simplificate. Costuri directe şi costuri indirecte 36](#_Toc163651212)

[5.3.6. Finanţare nelegată de costuri 39](#_Toc163651213)

[5.4. Valoarea minimă și maximă eligibilă/nerambursabilă a unui proiect 39](#_Toc163651214)

[5.5. Cuantumul cofinanțării acordate 39](#_Toc163651215)

[5.6. Durata proiectului 39](#_Toc163651216)

[5.7. Alte cerințe de eligibilitate a proiectului 40](#_Toc163651217)

[6. INDICATORI DE ETAPĂ 40](#_Toc163651218)

[7. Completarea și depunerea cererilor de finanțare 40](#_Toc163651219)

[7.1. Completarea formularului cererii 40](#_Toc163651220)

[7.2. Limba utilizată în completarea cererii de finanțare 40](#_Toc163651221)

[7.3. Metodologia de justificare și detaliere a bugetului cererii de finanțare 40](#_Toc163651222)

[7.4 Anexe și documente obligatorii la depunerea cererii 41](#_Toc163651223)

[7.5. Aspecte administrative privind depunerea cererii de finanţare 42](#_Toc163651224)

[7.6 Anexele și documente obligatorii la momentul contractării 42](#_Toc163651225)

[7.7. Renunţarea la cererea de finanţare 44](#_Toc163651226)

[8. PROCESUL DE EVALUARE, SELECȚIE ȘI CONTRACTARE A PROIECTELOR 8.1 Principalele etape ale procesului de evaluare, selecție și contractare 44](#_Toc163651227)

[8.2 Conformitate administrativă – DECLARAȚIA UNICĂ 44](#_Toc163651228)

[8.3 Etapa de evaluare preliminară 45](#_Toc163651229)

[8.4 Evaluarea tehnică și financiară. Criterii de evaluare tehnică și financiară 45](#_Toc163651230)

[8.5 Aplicarea pragului de calitate 45](#_Toc163651231)

[8.6 Aplicarea pragului de excelență 45](#_Toc163651232)

[8.7. Notificarea rezultatului evaluării tehnice şi financiare 45](#_Toc163651233)

[8.8 Contestații 46](#_Toc163651234)

[8.9 Contractarea proiectelor 46](#_Toc163651235)

[8.9.1 Verificarea îndeplinirii condițiilor de eligibilitate 46](#_Toc163651236)

[8.9.2 Decizia de acordare a finanțării 46](#_Toc163651237)

[8.9.3 Definitivarea planului de monitorizare al proiectului 47](#_Toc163651238)

[8.9.4 Semnarea contractului de finanțare/emiterea deciziei de finanțare 47](#_Toc163651239)

[9. Aspecte privind conflictul de interese 47](#_Toc163651240)

[10. Aspecte privind prelucrarea datelor cu caracter personal 48](#_Toc163651241)

[11. Aspecte privind monitorizarea tehnică și rapoartele de progres 48](#_Toc163651242)

[11.1. Rapoartele de progres 48](#_Toc163651243)

[11.2. Vizitele de monitorizare 49](#_Toc163651244)

[12. Aspecte privind managementul financiar 49](#_Toc163651245)

[12.1. Mecanismul cererilor de prefinanţare 49](#_Toc163651246)

[13. MODIFICAREA GHIDULUI SOLICITANTULUI 50](#_Toc163651247)

[13.1 Aspectele care pot face obiectul modificărilor prevederilor ghidului solicitantului 50](#_Toc163651248)

[13.2 Condiții privind aplicarea modificărilor pentru cererile de finanțare aflate în procesul de selecție (condiții tranzitorii) 50](#_Toc163651249)

[14. ANEXE 51](#_Toc163651250)

[14.1. Anexa nr. 1. Declarație unică 51](#_Toc163651251)

[14.2. Anexa nr. 2. Criterii de evaluare tehnică și financiară preliminară 51](#_Toc163651252)

[14.3. Anexa nr. 3. Criterii de evaluare tehnică și financiară calitativă 51](#_Toc163651253)

[14.4. Anexa nr. 4. Contractul de finanțare – Condiții Specifice 51](#_Toc163651254)

[14.5. Anexa nr. 5. Declaratie privind conformitatea cu prevederile Cartei drepturilor fundamentale ale Uniunii Europene 51](#_Toc163651255)

[14.6. Anexa nr. 6. Declarație privind respectarea Convenției Națiunilor Unite privind drepturile persoanelor cu dizabilități 51](#_Toc163651256)

# 1. PREAMBUL, ABREVIERI ȘI GLOSAR

## 1.1 Preambul

## 1.2 Abrevieri

|  |  |
| --- | --- |
| *AM / AM PEO* | *Autoritatea de Management / Autoritatea de Management pentru Programul Educație și Ocupare (PEO)* |
| *BS* | *Buget de stat* |
| *CE* | *Comisia Europeană* |
| *FSE+* | *Fondul Social European Plus* |
| *MIPE* | *Ministerul Investițiilor si Proiectelor Europene* |
| *MySMIS2021/SMIS2021+* | *Sistem de schimb electronic de date care permite schimbul de informații între solicitanți, potențiali solicitanți, beneficiari și autoritățile responsabile de programe si care acoperă întregul ciclu de viață al unui proiect finanțat.*  *Aplicatia electronica MySMIS2021/SMIS2021+ se incadreaza in categoria mijloacelor ce asigură transmiterea de texte/ documente şi confirmarea primirii acestora.* |
| *OI* | *Organism Intermediar* |
| *OS* | *Obiectiv Specific* |
| *P* | *Prioritate* |
| *PEO* | *Programul Educație și Ocupare* |
| *FPC* | *Formare profesională continuă* |

## 1.3 Glosar

|  |  |
| --- | --- |
| *Apel de proiecte* | *invitație publică adresată de către autoritatea de management categoriilor de solicitanți eligibili stabiliți prin Ghidul Solicitantului, în vederea transmiterii cererilor de finanțare, în cadrul uneia sau mai multor priorități din cadrul programului.* *În cadrul prezentului Ghid al Solicitantului Condiții Specifice, prin noțiunea „apel” se înțeleg ambele apeluri subsumate intervenției specifice, respectiv apelul destinat regiunilor mai puțin dezvoltate (Centru; Nord Vest, Nord Est, Sud Est; Sud Muntenia; Sud Vest si Vest) si apelul destinat regiunii mai dezvoltate București Ilfov* |
| *Cerere de finanțare* | *document standardizat, disponibil în sistemul informatic MySMIS2021/SMIS2021+, prin care este solicitat sprijin financiar în cadrul oricăruia dintre programele cofinanțate din Fondul social european Plus în perioada de programare 2021-2027, în condițiile aplicabile apelului de proiecte în care se solicită finanțare, pentru acoperirea totală sau parțială a costurilor de realizare ale unui proiect și este însoțit de anexe și documentele specificate în Ghidul Solicitantului aplicabil fiecărui apel de proiecte; în cadrul cererii de finanțare este prezentat detaliat proiectul, este argumentată necesitatea lui, sunt prezentate avantajele sale, planul de activități, planul de achiziții, bugetul proiectului, indicatorii de realizare și de rezultat, precum și orice alte elemente necesare, prevăzute în Ghidul Solicitantului și care sunt cuprinse în sistemul informatic MySMIS2021/SMIS2021+* |
| *Dată lansare apel de proiecte* | *data de la care solicitanții pot depune cereri de finanțare în cadrul apelului de proiecte deschis în sistemul informatic MySMIS2021/SMIS2021+ de către autoritatea de management/organismul intermediar, după caz;* |
| *Activitate conexă (suport)* | *Activitate declarată de beneficiar în cadrul cererii de finanțare care se desfășoară în legătură cu o activitate de bază* |
| *Tânăr NEET* | *Persoana cu vârsta cuprinsă între 16 ani şi până la împlinirea vârstei de 30 de ani, care nu are loc de muncă, nu urmează o formă de învăţământ şi nu participă la activităţi de formare profesională.( art.5 pct.IV4 din Legea nr.76/2002).* |
| *Domeniu economic* | *In accepțiunea prezentului apel, domeniul economic vizează totalitatea agenților economici care activează in cadrul aceleaiași grupe CAEN (3 cifre) – și care au domeniul de activitate principal sau secundar autorizat în cadrul aceleași grupe CAEN (3 cifre)* |

# 2. ELEMENTE DE CONTEXT

## 2.1 Informații generale despre program

Programul Educație și Ocupare 2021-2027, cu o alocare totală de 4,34 miliarde de euro, va asigura intervenții ce vor viza îmbunătățirea pieței muncii (modernizarea instituțiilor, valorificarea potențialului tinerilor și creșterea accesului pe piața muncii), antreprenoriat și economie socială, creșterea accesului la educație prin îmbunătățirea participării la învățământul antepreșcolar și preșcolar, prevenirea părăsirii timpurii a școlii, creșterea accesului/participării grupurilor dezavantajate la educație și formare profesională, dar și prin îmbunătățirea calității serviciilor educaționale, adaptarea la piața muncii și tehnologii.

Programul Educație și Ocupare (PEO) vine cu premisele pentru punerea în aplicare a obiectivelor de dezvoltare durabilă prin promovarea unui învățământ de calitate, favorabil incluziunii, promovarea egalității de gen, promovarea unei creșteri economice susținute, favorabile incluziunii și durabile, a ocupării forței de muncă depline și productive, precum și a muncii decente pentru toți.

Viziunea de dezvoltare a resurselor umane prin intermediul PEO este construită pe 2 obiective majore:

(i)„Consolidarea funcționării eficiente a pieței muncii și facilitarea accesului și a participării incluzive și egale la ocupare de calitate și durabilă pentru resursa de forță de muncă”

și

(ii)„Optimizarea sistemelor de educație și formare pentru a răspunde cerințelor pieței muncii, concomitent cu promovarea accesului egal la educație și stimularea învățării pe tot parcursul vieții”.

## 2.2 Prioritatea/Fond/Obiectiv de politică/Obiectiv specific

* ***Prioritate: P02 „Valorificarea potențialului tinerilor pe piața muncii (Ocuparea forței de muncă în rândul tinerilor)”***
* ***Fondul Social European Plus***
* ***Obiectiv de politica 4 “O Europă mai socială și mai favorabilă incluziunii, prin implementarea Pilonului European al drepturilor sociale”***
* ***Obiectiv specific: ESO4.1. „Îmbunătățirea accesului la piața muncii și măsuri de activare pentru toate persoanele aflate în căutarea unui loc de muncă, în special pentru tineri, îndeosebi prin implementarea Garanței pentru tineret, pentru șomerii de lungă durată și grupurile defavorizate de pe piața muncii și pentru persoanele inactive, precum și prin promovarea desfășurării de activități independente și a economiei sociale (FSE+)”***

La nivelul anului 2022, tinerii reprezentau 23.61% din populația rezidentă totală, respectiv 4,49 milioane de persoane din totalul de 19 milioane. Populația tânără este în scădere atât numeric, cât și ca procent din populația generală. **Între 2011 și 2022, populația tânără a scăzut cu peste 1 milion de locuitori**, respectiv de la 5,51 milioane la 4,49 milioane, și a scăzut de asemenea ca procent din populația rezidentă generală, de la 27,37% în 2011 la 23,61% în 2022.

**Distribuția pe sexe** a populației tinere este de 51,64% persoane de sex masculin, respectiv 2,32 milioane, și de 48,36% persoane de sex feminin, respectiv 2,17 milioane de persoane.

În ceea ce privește **mediul de rezidență** al acestora, 52,06% dintre tineri locuiesc în mediul rural (2,34 milioane locuitori) și 47,94% locuiesc în mediul urban (2,15 milioane locuitori). Dinamica tinerilor rural versus urban arată o reducere mai pronunțată a numărului de tineri de 15-19 și 20-24 din mediul urban comparativ cu cel rural și că există o inversare proporțională între aceste categorii (mai mulți tineri în mediul rural decât în mediul urban). Numărul tinerilor de 15-24 de ani care trăiesc în mediul urban a scăzut semnificativ (de la 2,1 milioane în 2000 la 1,1 milioane în 2020), în timp ce în mediul rural scăderea a fost mult mai mică (de la 1,5 milioane la 1,2 milioane). Astfel, în 2020, 581.000 de persoane cu vârsta cuprinsă între 15-19 ani și 595.000 de persoane cu vârsta între 20-24 de ani locuiau în mediul rural, în timp ce 547.000 de persoane cu vârsta cuprinsă între 15-19 ani și 563.000 de persoane cu vârsta 20-24 erau înregistrate în orașe. Aceste date prezintă limitări datorate înregistrării târzii a schimbării reședinței în cazul tinerilor care merg la studii din mediul rural în mediul urban și rămân acolo.

Scăderea numărului de tineri poate avea un impact asupra economiei, deoarece mai puțini oameni activi înseamnă mai puțini angajați.

**Conform datelor INS**, în luna septembrie 2022 **rata șomajului** în formă ajustată sezonier a crescut la 5,2% de la 5,1% în august. Ce este important de reținut este că șomajul în rândul tinerilor (15-24 ani) se află la un nivel foarte ridicat, de 22,8%. Comparativ, cifrele privind populația ocupată pe grupe de vârstă pentru perioada 2011-2021 scot în evidență o creștere a numărului de salariați în paralel cu o scădere a numărului de lucrători familiali neremunerați și a lucrătorilor pe cont propriu. În anul 2021, rata șomajului în rândul tinerilor a fost de 21,0% (valoare mai mică decât cea din anul anterior), cu diferențe destul de semnificative pe medii (23,8% în mediul rural, față de 15,8% în mediul urban). Valoarea acestui indicator a fost de 4,5% pentru persoanele în vârstă de 25 de ani şi peste. Chiar și cu creșterea economică și creșterea veniturilor populației, tinerii rămân vulnerabili, expuși riscului de sărăcie sau excluziune socială. Datele colectate de Institutul Național de Statistică (INS) în cadrul Anchetei calității vieții (ACAV) au relevat o relație inversă între vârstă și ratele sărăciei relative.

In acest context, Programul Educatie și Ocupare, prin intermediul măsurii 2.a.2, vizează pregătirea şi furnizarea ofertei de servicii de formare/ocupare pentru tineri, inclusiv pentru tineri NEET, prin pachete integrate de măsuri active personalizate în funcție de profilul tinerilor:

- servicii de sprijin în găsirea unui loc de muncă/ mediere/ integrare pe piața muncii;

- programe de formare profesională;

- servicii de evaluare și certificare a competențelor obținute în contexte informale sau nonformale;

- servicii de acompaniere socio-profesională, alături de cele de ocupare, pentru categorii de persoane dezavantajate în piața muncii.

## 2.3 Reglementări europene și naționale, cadrul strategic, documente programatice aplicabile

* REGULAMENTUL (UE) 2021/1060 AL PARLAMENTULUI EUROPEAN ȘI AL CONSILIULUI din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize
* REGULAMENTUL (UE) 2021/1057 AL PARLAMENTULUI EUROPEAN ȘI AL CONSILIULUI din 24 iunie 2021 de instituire a Fondului social european Plus (FSE+) și de abrogare a Regulamentului (UE) nr. 1296/2013
* ORDONANŢĂ DE URGENŢĂ A GUVERNULUI nr. 133 din 17 decembrie 2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă
* Hotărârea Guvernului nr. 829 din 27 iunie 2022 pentru aprobarea Normelor metodologice de aplicare a Ordonanţei de urgenţă a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziţie justă, cu modificările și completările ulterioare,
* Hotărârea Guvernului nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă
* Ordonanța de Urgență nr. 23 din 12 aprilie 2023 privind instituirea unor măsuri de simplificare şi digitalizare pentru gestionarea fondurilor europene aferente Politicii de coeziune 2021-2027
* Legea 76/2002 privind sistemul asigurărilor pentru șomaj și stimularea forței de muncă, cu modificările și completările ulterioare
* Hotararea Guvernului nr. 277 din 21 martie 2002 privind aprobarea Criteriilor de acreditare a furnizorilor de servicii specializate pentru stimularea ocupării forţei de muncă, cu modificările și completările ulterioare
* ORDIN nr. 4.543 din 23 august 2004 pentru aprobarea Procedurii de evaluare şi certificare a competenţelor profesionale obţinute pe alte căi decât cele formale
* Ordonanța Guvernului nr. 129/2000 privind formarea profesională a adulților, republicată, cu modificările și completările ulterioare
* Ordinul ministrului muncii, solidarității sociale și familiei și al ministrului educației, cercetării și tineretului nr. 353/5.202/2003 pentru aprobarea Metodologiei de autorizare a furnizorilor de formare profesională a adulților, cu modificările și completările ulterioare;
  + Strategia națională pentru ocuparea forței de muncă 2021-2027;
  + Strategia națională pentru locuri de muncă verzi 2018-2025;
  + Strategia națională pentru egalitatea de gen 2021-2027;
  + Programul Educație și Ocupare 2021-202*7.*

# 3. ASPECTE SPECIFICE APELULUI DE PROIECTE

## 3.1 Tipul de apel

Apelurile de proiecte sunt de tip competitiv.

## 3.2. Forma de sprijin (granturi, instrumentele financiare, premii)

Având în vedere că toate tipurile de acțiuni susținute în cadrul acestor apeluri nu generează venituri, sprijinul va fi acordat sub formă de granturi și nu prin intermediul instrumentelor financiare.

## 3.3. Bugetul alocat apelului de proiecte

Alocarea financiară a apelurilor de proiecte este de 149.034.318,00 euro (din care 119.932.941,00 euro FSE+), repartizată după cum urmează :

* pentru regiunile mai puțin dezvoltate (Nord-Est, Sud-Est, Sud-Muntenia, Sud-Vest Oltenia, Nord-Vest, Vest și Centru), suma totală disponibilă este de 134.042.699,95 euro, din care contribuția UE este de 113.936.293,95 euro (85%), iar contribuția națională de 20.106.406,00 euro (15%);
* pentru regiunea dezvoltată București Ilfov, suma totală disponibilă este de 14.991.618,05 euro, din care contribuția UE este de 5.996.647,05 euro (40%), iar contribuția națională de 8.994.971,00 euro (60%).

3.4. Rata de cofinanțare

Cuantumul asistenței financiare nerambursabile se stabilește în mod individual, în funcție de modalitatea de organizare juridică a solicitantului/partenerilor, în conformitate cu subcapitolul 2.2. „Cofinanțarea proprie minimă a beneficiarului“ din Ghidul Solicitantului - Condiții Generale PEO.

3.5. Zona/Zonele geografică(e) vizată(e) de apelul de proiecte

Prezentul Ghid al Solicitantului reglementează condițiile de finanțare aferente următoarelor apeluri:

* apelul care vizează regiunile mai puțin dezvoltate ale României: Nord-Est, Sud-Est, Sud-Muntenia, Sud-Vest Oltenia, Nord-Vest, Vest și Centru;
* apelul dedicat Regiunii dezvoltate București Ilfov.

Un proiect depus în cadrul acestor apeluri poate fi implementat:

* într-una sau mai multe din regiunile mai puțin dezvoltate din cele menționate mai sus;
* la nivelul regiunii dezvoltate București-Ilfov.

Cererile de finanțare/proiectele propuse spre finanțare se pot implementa:

* la nivel de localitate sau grup de localități – in acest caz in secțiunea *Localizare proiect* din Cererea de finanțare se vor selecta exclusiv acele localități care sunt vizate de implementarea proiectului si se va completa sintagma „*proiectul este de interes local si vizeaza exclusiv localitățile.......“*
* la nivelul unui județ sau a unui grup de județe (ce nu compun integral una sau mai multe regiuni de dezvoltare) – in acest caz in sectiunea *Localizare proiect* din Cererea de finanțare se vor selecta exclusiv județele vizate de proiect si se va completa sintagma „*proiectul este de interes județean si vizează județele......*“
* la nivelul unei regiuni de dezvoltare sau a mai multor regiuni de dezvoltare– în acest caz în secțiunea *Localizare proiect* din Cererea de finantare se vor selecta toate județele din regiunile vizate de proiect și se va completa sintagma „*proiectul este de interes regional/multiregional după caz și vizează regiunile ........“*

*N.B:* Cererea de finanțare va fi însoțită obligatoriu de o analiză de nevoi efectuată la nivelul regiunii/regiunilor de implementare bazată pe date colectate de la entități relevante (INS, ANOFM/AJOFM), precum și pe o cercetare de piață la nivelul potențialilor angajatori din teritoriul vizat.

Localizarea proiectului se realizează exclusiv în corelare cu domiciliul sau reședința grupului țintă vizat de proiect.

## 3.6. Acțiuni sprijinite în cadrul apelului

Prezentul apel vizează pregătirea şi furnizarea ofertei de servicii de formare/ocupare pentru tineri, inclusiv pentru tineri NEET, prin pachete integrate de măsuri active personalizate în funcție de profilul tinerilor.

## 3.7. Grup-ţintă vizat de apelul de proiecte

În cadrul prezentelor apeluri grupul țintă eligibil este format din:

* Tineri sub 30 ani (care nu au împlinit vârsta de 30 de ani la data intrării în operațiune)

Grupul țintă eligibil în cadrul acestor apeluri include numai persoane cu domiciliul sau reședința legală în România.

Valorile minime acceptate ale participanților pe categorii de grupuri țintă eligibil și regiune de implementare sunt prezentate mai jos:

|  |  |  |  |
| --- | --- | --- | --- |
| ***Obiectiv specific*** | ***Categorie grup țintă*** | ***Valoarea minima obligatorie per proiect – Regiuni mai puțin dezvoltate*** | ***Valoarea minima obligatorie per proiect – Regiune dezvoltată*** |
| *O.S. 4.1* | *Tineri sub 30 ani* | *237* | *237* |

*Numărul minim obligatoriu al persoanelor care compun grupului țintă și care beneficiază de sprijin în cadrul proiectului este de 237 persoane (indicatorul de realizare EECO01) - element de eligibilitate proiect.*

*NB: În structura grupului țintă este obligatorie includerea următoarelor categorii de persoane (element de eligibilitate proiect):*

*- 60% Tineri NEETs;*

*- 9% tineri aparținând minorității roma.*

Tânăr reprezintă orice persoană aflată în căutarea unui loc de muncă, cu vârsta cuprinsă între 16 ani (*conform prevederilor art. 13 alin (1) din Legea 53/2003 actualizată*) *şi până la împlinirea vârstei de 30 de ani.*

Tânăr NEET reprezintă *persoana cu vârsta cuprinsă între 16 ani şi până la împlinirea vârstei de 30 de ani care nu are loc de muncă, nu urmează o formă de învăţământ şi nu participă la activităţi de formare profesională ( art.5 pct.IV4 din Legea nr.76/2002).*

Persoanele din grupul țintă pot fi cuantificate simultan în mai mult de o categorie din cele de mai sus.

*NB: Solicitantul este obligat să evidențieze în cererea de finanțare categoriile de grup țintă eligibile, atât din punct de vedere cantitativ cât și structural.*

În analiza de nevoi trebuie să se evidențieze categoriile de grup țintă avute în vedere și să se indice atât nevoile comune identificate pentru categoriile de grup țintă cât și nevoile specifice fiecărei categorii de grup țintă.

Pentru a fi eligibile, persoanele din grupul țintă, la data intrării în operațiunile FSE+, trebuie să îndeplinească cumulativ următoarele criterii:

* pentru apelul care vizează regiunile mai puțin dezvoltate, persoanele din grupul țintă trebuie să aibă domiciliul/reședința în una din aceste regiuni; pentru apelul care vizează regiunea București Ilfov, persoanele din grupul țintă trebuie să aibă domiciliul/reședința în această regiune;
* au împlinit 16 ani;
* au vârsta sub 30 de ani.

La momentul intrării în operațiune beneficiarul urmează să prezinte documente justificative care atestă încadrarea fiecărei persoane în cel puțin una din categoriile de grup țintă eligibile din cele menționate mai sus. Apartenența la grupul țintă se va realiza la intrarea în operațiune/proiect (data la care persoana va beneficia pentru prima dată de sprijinul oferit prin proiect), prin atașarea de documente doveditoare pentru situația vizată sau prin semnarea unei declarații pe proprie răspundere a persoanei din grupul țintă.

Fiecare membru al grupului țintă va beneficia de măsuri integrate.

Prin măsuri integrate, în accepțiunea prezentului apel proiecte se înțelege că fiecare membru al grupului țintă beneficiază de:

* servicii specializate pentru stimularea ocupării forței de muncă, în conformitate cu prevederile Legii nr.76/2002 privind sistemul asigurărilor pentru șomaj și stimularea ocupării forței de muncă, cu modificările și completările ulterioare, respectiv: informare și consiliere profesională și mediere pe piața muncii

și minim unul din următoarele servicii:

* Evaluarea și certificarea competențelor profesionale obținute pe alte căi decât cele formale
* Servicii de formare profesională

Proiectele care nu prevăd măsuri personalizate și integrate pentru toți membrii grupului țintă nu vor fi acceptate la finanțare.

N.B: Nu sunt eligibile pentru a face parte din grupul tintă persoanele angajate ale Solicitantului sau ale Partenerilor.

În ceea ce privește identificarea și selectarea grupului țintă, solicitantul poate atașa la cererea de finanțare Metodologia de identificare și selectare a grupului țintă. Acest document este opțional.

Solicitanții de finanțare nerambursabilă au obligația de a respecta prevederile Regulamentului (UE) nr. 679 din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date (Regulamentul general privind protecția datelor), transpuse în legislația națională prin Legea nr. 190/2018, precum și prevederile Directivei 2002/58/CE privind prelucrarea datelor personale și protejarea confidențialității în sectorul comunicațiilor publice (Directiva asupra confidențialității și comunicațiilor electronice), transpusă în legislația națională prin Legea nr. 506/2004 privind prelucrarea datelor cu caracter personal și protecția vieții private în sectorul comunicațiilor electronice, cu modificările și completările ulterioare.

Astfel, participanții la activitățile proiectului vor fi informați despre obligativitatea de a furniza datele lor personale si despre faptul că datele lor personale vor fi prelucrate în aplicațiile electronice SMIS/MySMIS, în toate fazele de evaluare/ contractare/ implementare/ sustenabilitate a proiectului, cu respectarea dispozițiilor legale menționate. Beficiarii trebuie să facă dovada că au obținut consimțământul pentru prelucrarea datelor cu caracter personal de la fiecare participant, în conformitate cu prevederile legale menționate. Depunerea cererii de finanțare reprezintă un angajament ferm privind acordul solicitantului în nume propriu și/sau pentru interpuși, cu privire la prelucrarea datelor cu caracter personal procesate în evaluarea proiectului.

3.8. Indicatori

### 3.8.1. Indicatori de realizare

|  |  |  |  |
| --- | --- | --- | --- |
| ***Indicatori de realizare*** | | | |
| ***Cod indicator*** | ***Denumire indicator*** | ***Țintă minimă pe proiect - Regiune mai puțin dezvoltată*** | ***Valoarea minima obligatorie per proiect – Regiune dezvoltată*** |
| *EECO06+07* | *Copii și tineri* | *237* | *237* |
| *5SO05* | *Copii și tineri roma* | *minim 9% din ținta asumată a indicatorului EECO06+07* | *minim 9% din ținta asumată a indicatorului EECO06+07* |

### 3.8.2 Indicatori de rezultat

|  |  |  |  |
| --- | --- | --- | --- |
| ***Indicatori de rezultat*** | | | |
| ***Cod indicator*** | ***Denumire indicator*** | ***Țintă minimă pe proiect – Regiune mai puțin dezvoltată*** | ***Valoarea minima obligatorie per proiect – Regiune dezvoltată*** |
| *EECR03* | *Persoane care dobândesc o calificare la*  *încetarea calității de participant* | *70% din valoarea indicatorului*  *EECO06+07* | *70% din valoarea indicatorului*  *EECO06+07* |
| *EECR03.01* | *Participanți roma care obțin o calificare la încetarea calității de participant* | *70% din valoarea indicatorului*  *5SO05* | *70% din valoarea indicatorului*  *5SO05* |
| *EECR04* | *Participanți care au un loc de muncă, inclusiv care desfășoară o activitate independentă, la încetarea calității de participant* | *20% din valoarea indicatorului*  *EECO06+07* | *20% din valoarea indicatorului*  *EECO06+07* |
| *EECR04.01* | *Participanți roma care au un loc de muncă la încetarea calității de participant* | *20% din valoarea indicatorului*  *5SO05* | *20% din valoarea indicatorului*  *5SO05* |

Toți indicatorii de realizare și de rezultat de mai sus sunt obligatorii pentru fiecare proiect finanțat în cadrul acestor apeluri (criteriu de eligibilitate proiect).

Definiții indicatori de realizare:

 EECO06+07 „*Copii si tineri*” – reprezintă numărul de persoane din grupul țintă care participă la activitățile proiectului. Pentru ca o persoană să fie contabilizată la indicatorul de realizare EECO06+07, aceasta trebuie să participe la servicii specializate pentru stimularea ocupării forței de muncă (informare /consiliere profesională și mediere pe piața muncii)- activitate definită conform secțiunii 5.2.2 și la un program de formare profesională (activitate definită conform secțiunii 5.2.2) sau la un program de evaluare si certificare a competențelor (activitate definită conform secțiunii 5.2.2)

 5SO05 „*Copii si tineri roma*” – reprezintă numărul de persoane din grupul țintă de etnie roma care participă la activitățile proiectului. Pentru ca o persoană să fie contabilizată la indicatorul de realizare 5SO05, aceasta trebuie să participe la servicii specializate pentru stimularea ocupării forței de muncă (informare /consiliere profesională și mediere pe piața muncii)- activitate definită conform secțiunii 5.2.2 și la un program de formare profesională (activitate definită conform secțiunii 5.2.2) sau la un program de evaluare si certificare a competențelor (activitate definită conform secțiunii 5.2.2)

Definiții indicatori de rezultat:

 EECR03 „*Participanți care obțin o calificare la încetarea calității de participant*” – reprezintă numărul de persoane din grupul țintă care, ca urmare a parcurgerii activității de formare profesională sau programului de evaluare si certificare a competențelor (definite conform secțiunii 5.2.2 din prezentul Ghid al Solicitantului Condiții Specifice) au fost certificate. În cazul acestui indicator vor fi avute în vedere certificatele de calificare/certificate de absolvire obținute ca urmare a unui proces de evaluare, în conformitate cu O.G. 129/2000 privind formarea profesională a adulților, republicată, cu modificările și completările ulterioare sau certificate de calificare ca urmare a parcurgerii unui proces de evaluare și certificare a competențelor (ORDIN nr. 4.543 din 23 august 2004)

 EECR03.01 „Participanți roma care obțin o calificare la încetarea calității de participant” – reprezintă numărul de persoane din grupul țintă de etnie roma care, ca urmare a parcurgerii activității de formare profesională sau programului de evaluare si certificare a competențelor (definite conform secțiunii 5.2.2 din prezentul Ghid al Solicitantului Condiții Specifice) au fost certificate. În cazul acestui indicator vor fi avute în vedere certificatele de calificare/certificate de absolvire obținute ca urmare a unui proces de evaluare, în conformitate cu O.G. 129/2000 privind formarea profesională a adulților, republicată, cu modificările și completările ulterioare sau certificate de calificare ca urmare a parcurgerii unui proces de evaluare și certificare a competențelor (ORDIN nr. 4.543 din 23 august 2004)

 EECR04 “*Participanți care au un loc de muncă, inclusiv care desfășoară o activitate independentă, la încetarea calității de participant*”- reprezintă numărul de persoane din grupul țintă care, ca urmare a parcurgerii activităților proiectului definite conform secțiunii 5.2.2 din prezentul Ghid al Solicitantului Condiții Specifice, au obținut statutul de persoană ocupată/sunt încadrate într-o activitate de muncă generatoare de venit. Persoanele din grupul țintă care aveau statutul de angajat la intrarea în operațiune pot fi cuantificate la acest indicator dacă, urmare a sprijinului primit, și-au schimbat locul de muncă/și-au îmbunătățit statutul pe piața muncii și profesează în domeniul cursului absolvit prin proiect.

 EECR04.01 “*Participanți roma care au un loc de muncă, inclusiv care desfășoară o activitate independentă, la încetarea calității de participant*”- reprezintă numărul de persoane roma care, ca urmare a parcurgerii activităților proiectului definite conform secțiunii 5.2.2 din prezentul Ghid al Solicitantului Condiții Specifice, au obținut statutul de persoană ocupată/sunt încadrate într-o activitate de muncă generatoare de venit. Persoanele din grupul țintă care aveau statutul de angajat la intrarea în operațiune pot fi cuantificate la acest indicator dacă, urmare a sprijinului primit, si-au schimbat locul de muncă/ și-au îmbunătățit statutul pe piața muncii și profesează in domeniul cursului absolvit prin proiect.

### 3.8.3 Indicatori suplimentari specifici Apelului de Proiecte

Nu este cazul

## 3.9. Rezultatele așteptate

Rezultatele așteptate urmare a acordării sprijinului financiar în cadrul prezentelor apeluri sunt următoarele:

* Număr de persoane din grupul țintă care participă la servicii specializate pentru stimularea ocupării
* Număr de persoane din grupul țintă care participă la un program de formare profesională sau la un program de evaluare și certificare a competențelor
* Număr de persoane care obțin un certificat de calificare/certificat de absolvire în conformitate cu prevederile OG nr. 129/2000
* Număr de persoane care, ca urmare a sprijinului primit, au un loc de muncă la încetarea calității de participant

Solicitantul va selecta din lista de rezultate menționate mai sus acele rezultate relevante pentru activitățile propuse spre finanțare, în corelare cu indicatorii asumați.

## 3.10. Operaţiune de importanţă strategică

**Nu este cazul.**

## 3.11. Investiţii teritoriale integrate

**Nu este cazul.**

## 3.12. Dezvoltare locală plasată sub responsabilitatea comunităţii

**Nu este cazul.**

## 3.13. Reguli privind ajutorul de stat

**Nu este cazul.**

## 3.14. Reguli privind instrumentele financiare

**Nu este cazul.**

## 3.15. Acţiuni interregionale, transfrontaliere şi transnaţionale

**Nu este cazul.**

## 3.16. Principii orizontale

Acțiunile prevăzute în cadrul acestui obiectiv specific vor avea în atenție respectarea ***Cartei drepturilor fundamentale a Uniunii Europene,*** de care se leagă și principiile orizontale referitoare la egalitatea de șanse, nediscriminare și accesibilitate.

În perioada 2021-2027, respectarea principiilor orizontale este sprijinită prin formularea unor condiții favorizante orizontale referitoare la aplicarea și implementarea eficace a Cartei drepturilor fundamentale a Uniunii Europene și a ***Convenției Organizației Națiunilor Unite privind drepturile persoanelor cu handicap.***

În cadrul proiectului trebuie evidențiată, în secțiunea relevantă din cadrul aplicației electronice, contribuția proiectului la principiile orizontale stabilite prin PEO 2021-2027.

În conformitate cu prevederile art. 9 din Regulamentul UE nr. 2021/1060 și cu prevederile articolelor 6 și 28 din Regulamentul UE nr. 1057/2021 atât în pregătirea și implementarea operațiunilor beneficiarul trebuie să asigure respectarea principiilor și temelor orizontale:

• **Egalitatea de șanse și de tratament între femei și bărbați** și integrarea perspectivei de gen. În Cererea de finanțare se vor detalia și cuantifica financiar măsurile concrete ce vor fi implementate în vederea asigurării respectării principiului și prevederilor legale naționale și comunitare cu privire la egalitatea de șanse și de tratament între femei și bărbați și integrarea perspectivei de gen.

• **Nediscriminarea și prevenirea oricărei forme de discriminare** pe criterii de rasă, naționalitate, etnie, limbă, religie, categorie socială, convingeri, sex, orientare sexuală, vârstă, handicap, boală cronică necontagioasă, infectare HIV, apartenență la o categorie defavorizată, precum și orice alt criteriu care are ca scop sau efect restrângerea, înlăturarea recunoașterii, folosinței sau exercitării, în condiții de egalitate, a drepturilor omului și a libertăților fundamentale sau a drepturilor recunoscute de lege, în domeniul politic, economic, social și cultural sau în orice alte domenii ale vieții publice. În Cererea de finanțare se vor detalia și cuantifica financiar măsurile concrete ce vor fi implementate în vederea asigurării respectării principiului și prevederilor legale naționale și comunitare cu privire la prevenirea oricăror forme de discriminare.

• **Accesibilitatea pentru persoanele cu dizabilități.** În Cererea de finanțare se vor detalia și cuantifica financiar măsurile concrete ce vor fi implementate în vederea asigurării accesibilității persoanelor cu dizabilități în toate spațiile în care se desfășoară operațiunea.

**Dezvoltarea durabilă.** În Cererea de finanțare se vor detalia și cuantifica financiar măsurile concrete ce vor fi implementate în vederea promovării dezvoltării durabile astfel cum este prevăzut la art. 11 din TFUE, ținând seama de obiectivele de dezvoltare durabilă ale ONU, de Acordul de la Paris și de principiul de „a nu prejudicia în mod semnificativ“, cu respectarea acquis-ului UE în domeniul protecției mediului*.*

## 

## 3.17. Aspecte de mediu (inclusiv aplicarea Directivei 2011/92/UE a Parlamentului European şi a Consiliului din 13 decembrie 2011 privind evaluarea efectelor anumitor proiecte publice și private asupra mediului). Aplicarea principiului DNSH. Imunizarea la schimbările climatice

Tipurile de acțiuni prevăzute în cadrul prezentelor apeluri de proiecte au fost apreciate ca fiind compatibile cu principiul DNSH, având în vedere că prin natura lor se așteaptă ca acestea să nu aibă niciun impact negativ semnificativ asupra mediului.

## 3.18. Caracterul durabil al proiectului

După finalizarea perioadei de implementare, se menține obligația Beneficiarului și a membrilor Parteneriatului de a asigura sustenabilitatea si durabilitatea proiectului, conform specificațiilor asumate în cererea de finanțare, de a păstra toate documentele în legătură cu utilizarea finanțării pe perioada stabilita in contractul de finanțare și se menține obligația obligația de a pune la dispoziția AM PEO / OI PEO delegat, Autorității de Certificare şi Plată, Autorității de Audit, Comisiei Europene, Oficiului European de Luptă Antifraudă, Curții Europene de Conturi, precum și oricărui organism abilitat să efectueze verificări asupra modului de utilizare a finanțării nerambursabile, documentele solicitate.

## 3.19. Acţiuni menite să garanteze egalitatea de şanse, de gen, incluziunea şi nediscriminarea

Respectarea prevederilor legale în materie de accesibilitate, egalitatea de șanse, de gen va fi urmărită în selecția și implementarea acțiunilor.

În ceea ce privește componența echipelor de management și de implementare ale proiectelor, se va urmări promovarea pe cât de mult posibil și acolo unde este cazul, echilibrul de gen și de vârstă.

Toate investițiile vor asigura respectarea drepturilor fundamentale și conformitatea cu Carta Drepturilor Fundamentale a Uniunii Europene, cu principiile orizontale privind egalitatea de gen, nediscriminarea (pe criterii de sex, rasă sau origine etnică, religie sau convingeri, dizabilitate, vârstă sau orientare sexuală) și accesibilitatea în toate etapele de programare și implementare.

## 3.20. Teme secundare

În conformitate cu prevederile art. 9 din Regulamentul UE nr. 2021/1060 și cu prevederile articolelor 6 și 28 din Regulamentul UE nr. 1057/2021 atât în pregătirea și implementarea operațiunilor beneficiarul trebuie să asigure respectarea principiilor și temelor secundare:

 Contribuția la competențele și locurile de muncă verzi și la economia verde.

Solicitantul va prezenta în Cererea de finanțare măsurile concrete ce vor avea în vedere că activitățile finanțate din Fondul Social European Plus sunt furnizate într-un mod prin care se asigură reducerea impactului negativ asupra mediului, acestea pot conține acțiuni specifice prin includerea unor module de dezvoltare a competențelor de dezvoltare durabilă, care să promoveze dezvoltarea de locuri de muncă ecologice[[1]](#footnote-1), sau care au în vedere protecția sau îmbunătățirea mediului, protejarea și conservarea biodiversității sau utilizarea eficientă a resurselor.

Pentru ca o operațiune să contribuie la sprijinirea temei secundare 01.„Contribuția la competențele și locurile de muncă verzi și la economia verde“ un procent de cel puțin 5% din cheltuielile totale eligibile trebuie să fie aferente implementării temei secundare.

 Nediscriminarea.

Solicitantul va prezenta în Cererea de finanțare măsurile concrete ce vor fi ulterior implementate în vederea asigurării respectării principiului și prevederilor legale naționale și comunitare cu privire la prevenirea oricăror forme de discriminare.

Pentru ca o operațiune să contribuie la sprijinirea temei secundare 05. „Nediscriminarea“ un procent de cel puțin 10% din cheltuielile totale eligibile trebuie să fie aferente implementării temei secundare.

În vederea obținerii punctajului suplimentar pentru contribuția la implementarea temelor secundare solicitantul trebuie să prezinte în Cererea de finanțare în mod concret care sunt activitățile/măsurile/acțiunile ce contribuie la sprijinirea temelor secundare, iar în Bugetul operațiunii să menționeze expres care sunt cheltuielile (și cuantumul acestora) care contribuie la sprijinirea temelor secundare.

## 3.21. Informarea şi vizibilitatea sprijinului din fonduri

Activitatea de informare și publicitate este realizată în conformitate cu prevederile capitolului „*Informare și publicitate*” din Ghidul Solicitantului Condiții Generale PEO 2021-2027.

**Î**n cererea de finanțare se vor prevedea obligatoriu măsurile minime de informare, publicitate și vizibilitate la nivelul proiectului, și anume:

* Asigurarea vizibilității proiectului (prin expunerea unui afiș) la sediul/sediile de implementare a proiectului;
* Beneficiarii se asigură că cei care participă în cadrul proiectului sunt informați în mod specific cu privire la sprijinul acordat prin FSE+;
* Documentele referitoare la implementarea proiectelor și publicate pentru public sau pentru participanți, inclusiv certificatele de prezență sau alte certificate, trebuie să includă o mențiune cu privire la faptul că operațiunea a fost sprijinită în cadrul FSE+.

N.B.Cheltuielile aferente activității de informare și publicitate proiect vor fi incluse la capitolul cheltuieli indirecte. În funcție de specificul apelului de proiecte, pot fi bugetate activități specifice adresate grupului țintă, de tipul campanii de informare și conștientizare, campanii de recrutare a grupului țintă etc. Aceste activități nu reprezintă măsuri de informare și publicitate a proiectului, ci activități/sub-activități de-sine-stătătoare, care vor fi bugetate la cheltuieli directe.

# 4. Informaţii administrative despre apelul de proiecte

## 4.1. Data deschiderii apelului de proiecte

Data de deschidere a apelului este: \_\_\_\_\_\_\_2024 ora \_\_\_\_\_\_\_

## 4.2.Perioada de pregătire a proiectelor

Prezentul Ghid al Solicitantului – Condiții Specifice a fost publicat în consultare publică pe pagina de internet a MIPE în data de 10.04.2024. Propunerile de îmbunătățire au fost transmise pe adresa de email consultare.peo@mfe.gov.ro până la data de 07.05.2024.

În perioada de pregătire a proiectelor, precum și în perioada de depunere a proiectelor, pot fi adresate solicitări de clarificări în ceea ce privește datele/informațiile cuprinse în cadrul Ghidului Solicitantului Condiții Specifice, prin aplicația de ticketing din secțiunea Helpdesk a site-ului www.mfe.gov.ro. Solicitările de clarificări pot fi transmise în aplicația de ticketing cu maxim 5 zile lucrătoare înainte de data închiderii apelului. Răspunsurile vor fi transmise prin aplicația de ticketing în maximum 10 zile lucrătoare, dar nu mai târziu de data închiderii apelului de proiecte. Răspunsurile la solicitările de clarificări primite în legătură cu Ghidul Solicitantului vor fi publicate pe site-ul www.mfe.gov.ro.

## 4.3.Perioada de depunere a proiectelor

### 4.3.1. Data şi ora pentru începerea depunerii de proiecte

Data de deschidere a apelului este: \_\_\_\_\_\_2024 ora \_\_\_\_\_\_\_

### 4.3.2 Data și ora închiderii apelului de proiecte

Data de închidere a apelului/Data până la care se pot depune Cereri de finanțare: \_\_\_\_\_\_\_ 2024 \_\_\_\_\_\_

## 4.4. Modalitatea de depunere a proiectelor

Cererea de finanțare se depune exclusiv prin intermediul aplicației MySMIS2021/SMIS2021+ prin completarea și transmiterea acesteia online. De asemenea, odată cu transmiterea cererii de finanțare se încarcă toate documentele solicitate conform subcapitolului 7.4 din prezentul ghid.

Toate Cererile de finanțare transmise în alt mod și/sau toate documentele aferente unei Cereri de finanțare transmise în alt mod nu vor fi luate în considerare în procesul de evaluare.

# 5. Condiţii de eligibilitate

## 5.1. Eligibilitatea solicitanţilor şi partenerilor

### 5.1.1.Cerinţe privind eligibilitatea solicitanţilor şi partenerilor

În cadrul prezentelor apeluri de proiecte, proiectele pot fi depuse individual sau în parteneriat, constituit din două sau mai multe entități din categoriile eligibile menționate la 5.1.2 și 5.1.3, în baza unui Acord de parteneriat, partenerii având înțelesul prevederilor de la secțiunea 1.8. Reguli aplicabile în cazul parteneriatului, din Ghidul Solicitantului – Condiții generale Programul Educație și Ocupare (PEO) 2021-2027 - <https://mfe.gov.ro/PEO-21-27/>.

Pentru a fi eligibil solicitantul/partenerul trebuie să îndeplinească următoarele condiții:

* Să se încadreze în categoria de solicitant eligibil conform prevederilor Ghidului Solicitantului Condiții Generale și cu prevederile subcapitolului 5.1.2 „*Categorii de* s*olicitanți eligibili*“ și cu prevederile subcapitolului 5.1.3 „*Categorii de parteneri eligibili*“ din prezentul Ghid al Solicitantului Condiții Specifice;
* Să se încadreze în regulile generale de eligibilitate stabilite în Tabelul nr. 2 „*Cerințe generale privind eligibilitatea Solicitantului și a Partenerilor*“ definite prin Ghidul Solicitantului Condiții Generale PEO;
* Să nu se încadreze în situațiile prevăzute în Tabelul 3 „S*ituații în care solicitantul sau partenerul nu este eligibil pentru finanțare*“ definite prin Ghidul Solicitantului Condiții Generale PEO.

Lista beneficiarilor eligibili a fost stabilită pe baza prevederilor programului PEO 2021-2027 și pe cea a specificității apelului de proiecte care vizează furnizarea de măsuri active în pachete de servicii integrate pentru persoanele dezavantajate pe piața muncii.

Pentru solicitant și/sau parteneri în cadrul proiectului este obligatoriu să fie încărcate în aplicația informatică MySmis2021, în etapa de depunere a cererii de finanțare, autorizațiile/acreditările în funcție de activitățile pe care aceștia le vor implementa în cadrul proiectului, autorizații/acreditări valabile la data depunerii cererii de finanțare după cum urmează:

* Acreditarea ca furnizor de servicii specializate pentru stimularea ocupării forței de muncă (Hotărârea Guvernului nr. 277 din 21 martie 2002 privind aprobarea Criteriilor de acreditare a furnizorilor de servicii specializate pentru stimularea ocupării forței de muncă, cu modificările și completările ulterioare), respectiv acreditarea pentru servicii specializate de informare și consiliere profesională;
* Acreditarea ca furnizor de servicii specializate pentru stimularea ocupării forței de muncă (Hotărârea Guvernului nr. 277/2002 privind aprobarea Criteriilor de acreditare a furnizorilor de servicii specializate pentru stimularea ocupării forţei de muncă, cu modificările și completările ulterioare), respectiv acreditarea pentru servicii specializate de mediere pe piata muncii interne;
* Autorizarea ca furnizor de formare profesională a adulților (Ordonanța Guvernului nr.129/31.08.2000 privind formarea profesională a adulților, republicată, cu modificările și completările ulterioare);
* Autorizarea centrului de evaluare și certificare a competenţelor profesionale obţinute pe alte căi decât cele formale (Ordinul ministrului educaţiei şi cercetării şi al ministrului muncii, solidarităţii sociale şi familiei nr. 4.543/468/2004, cu modificările şi completările ulterioare)

Atașarea acreditărilor/autorizațiilor mai sus menționate este obligatorie atât pentru încadrarea în categoriile de solicitanți eligibili (Furnizori de servicii de ocupare acreditați, publici și privați; Furnizori de formare profesională a adulților autorizați, publici și privați; Centru de evaluare și certificare) cât și pentru a demonstra capacitatea de a implementa activitățile ce necesită aceste acreditări/autorizări.

În situația în care la data depunerii cererii de finanțare, furnizorii de formare profesională/centrele de evaluare si certificare nu sunt autorizați/autorizate în ocupația pentru care se organizează activități de formare profesională/evaluare și certificare, se va încărca cel puțin o autorizație valabilă la data încărcării în sistemul informatic a cererii de finanțare, obținută într-o oricare altă ocupație.

### 5.1.2. Categorii de solicitanţi eligibili

Pentru aceste apeluri solicitanții eligibili sunt:

* Furnizori de formare profesională a adulților, publici și privați, autorizați conform legii
* Furnizori de servicii specializate pentru stimularea ocupării forței de muncă, publici și privați, acreditați conform legii
* Centre de evaluare și certificare a competenţelor profesionale obţinute pe alte căi decât cele formale, autorizate, conform legii

### 5.1.3. Categorii de parteneri eligibili

Pentru aceste apeluri partenerii eligibili sunt:

* Furnizori de formare profesională a adulților, publici și privați,autorizați conform legii
* Furnizori de servicii specializate pentru stimularea ocupării forței de muncă, publici și privați, acreditați conform legii
* Centre de evaluare și certificare a competenţelor profesionale obţinute pe alte căi decât cele formale, autorizate, conform legii

În cadrul acestor apeluri de proiecte nu sunt eligibili partenerii transnaționali.

5.1.4. Reguli şi cerinţe privind parteneriatul

În cadrul acestor apeluri, proiectele se pot implementa cu solicitant unic sau în parteneriat cu unul sau mai mulți parteneri.

In cazul proiectelor implementate în parteneriat, se va desemna obligatoriu ca lider al parteneriatului o entitate înregistrată fiscal în România.

Alegerea partenerilor este în exclusivitate de competența Solicitantului, în calitate de lider al parteneriatului.

Partenerii vor fi selectați astfel încât să desfășoare activități relevante pentru domeniul proiectului, în funcție de obiectivele specifice fiecărui apel de proiecte.

Prin activitate relevantă (activitate de bază) se înţelege aceea activitate care contribuie în mod direct la atingerea indicatorilor (de exemplu: formare profesională, informare și consiliere profesională, mediere a muncii).

În cazul în care proiectul se implementează în parteneriat, este obligatoriu ca fiecare partener să fie implicat cu resurse umane proprii în cel puțin o activitate relevantă și obligatorie, menționată la secțiunea 5.2.2. din prezentul ghid.

Pot fi selectați doar parteneri individuali, nu consorții, asociații de parteneri, grupuri de societăți.

Prin parteneri individuali se înțelege entități individuale, fără legături de acționariat între ele.

În situația în care activitatea în cauză nu poate fi asigurată de un singur partener, pot fi selectați mai mulți parteneri pentru implementarea aceleiași activități. În această situație, va fi detaliată implicarea fiecărui partener în implementarea activității comune.

Nu vor fi selectați parteneri în scopul realizării în cadrul proiectului a unor activități de tipul: dezvoltarea de aplicații şi sisteme informatice, supervizarea activităților subcontractate de beneficiar, servicii hoteliere, furnizare de bunuri, organizare evenimente, etc. Astfel de activități vor face obiectul subcontractării, respectiv contractelor de furnizare/servicii.

În cazul proiectelor implementate in parteneriat, activităţile de subcontractare se realizează numai de către solicitantul de finanţare/liderul de parteneriat, nu şi de către partenerul/ partenerii acestuia. Prin excepție, partenerii pot subcontracta activități/subactivități suport (de ex., organizare evenimente, pachete complete conţinând transport şi cazare a participanţilor şi/sau a personalului propriu, sonorizare, interpretariat, tipărituri), dar nu și activități relevante, pentru care au fost selectați ca parteneri, în baza expertizei în domeniu.

În distribuția bugetului proiectului (total cheltuieli eligibile) pe fiecare membru al parteneriatului, se va ține cont de faptul că, în mod obligatoriu, bugetul gestionat de liderul de parteneriat (total cheltuieli eligibile asumate de liderul de parteneriat) trebuie să fie mai mare decât bugetul gestionat de oricare alt membru al parteneriatului (total cheltuieli eligibile per partener), cu excepția parteneriatelor între entitățile publice.

Indiferent de numărul partenerilor implicaţi în implementarea unui proiect, va fi semnat un singur Acord de parteneriat între toţi partenerii (Anexa 1 Acord de parteneriat la Ghidul Solicitantului – Condiții generale PEO 2021-2027). Proiectelor implementate în parteneriat li se aplică dispozițiile Ordonanței de urgență a Guvernului nr. 133/2021.

În vederea stabilirii unui parteneriat, solicitanții publici și privați care intenționează să intre într-o relație de parteneriat vor elabora o Notă justificativă care va conține o analiză a valoriiadăugate a parteneriatului în ceea ce privește utilizarea eficientă a fondurilor și în care vor fi precizate, pentru fiecare partener în parte, rolul și responsabilitățile, contribuția și expertiza/ experiența relevantă pentru implementarea proiectului.

În cererea de finanțare se va detalia rolul fiecărui partener în implementarea proiectului, resursele umane și materiale alocate, precum și bugetul alocat pentru implementarea activității/activităților asumate de fiecare partener.

Atât Solicitantul cât și fiecare Partener trebuie să contribuie financiar la implementarea proiectului, respectiv să aibă alocate cheltuieli eligibile din totalul cheltuielilor eligibile prevăzute in buget, corespunzător activităților în care este implicat fiecare partener, nefiind posibil ca un partener și/sau solicitantul să asigure partea de buget (contribuție/ asistență financiară nerambursabilă sau/si contribuție proprie) prevăzută pentru alt partener /care trebuie asigurată de alt partener.

**Selecția partenerilor în cazul solicitanților entități finanțate din fonduri publice**

Solicitanţii entități finanțate din fonduri publice care intenționează să selecteze parteneri din sectorul privat pentru implementarea proiectelor au obligaţia de a respecta (condiție de eligibilitate) prevederile relevante din Ordonanța de urgență a Guvernului nr. 133/2021.

În procesul de selecție a partenerilor privați, solicitanţii entități finanțate din fonduri publice au obligatia de a respecta procedura prevazută în Anexa 2 Procedura de selecție a partenerilor entități private la Ghidul Solicitantului – Condiții Generale PEO 2021-2027.

## 5.2. Eligibilitatea activităţilor

### 5.2.1. Cerinţe generale privind eligibilitatea activităţilor

In cadrul prezentului apel sunt eligibile activitățile detaliate în secțiunea 5.2.2 care conduc la atingerea indicatorilor aferenți obiectivului specific 4.7.

Evaluarea eligibilității cererii de finanțare se realizează în conformitate cu Anexa nr.2 Criterii de evaluare tehnică preliminară la prezentul Ghid al Solicitantului Condiții Specifice.

### 5.2.2.Activităţi eligibile

În cadrul prezentului apel de proiecte sunt eligibile următoarele activități:

***Activitatea 0 (activitate obligatorie) – Realizarea analizei de nevoi inițiale în vederea identificării necesarului de formare profesională pentru persoanele din grupul țintă***

Această activitate se va realiza anterior depunerii Cererii de finantare, în vederea fundamentării inițiale a programelor de sprijin destinate persoanelor din grupul țintă. Scopul analizei de nevoi este acela de a identifica nevoia reală de formare profesională a persoanelor din grupul țintă în corelare cu nevoile pieței muncii din regiunile/regiunea/județul/localitatea sau localitățile vizată/vizate prin proiect.

Analiza de nevoi trebuie să prezinte o imagine actuală a situației socio-economie a arealului vizat de proiect și va fi realizată utilizând date publice, verificabile, dar și o cercetare proprie.

În funcție de categoriile pe persoane propuse în cererea de finanțare, analiza de nevoi trebuie să prezinte următoarele date:

1. Numărul estimat de persoane/categorie din zona de implementare a proiectului – număr estimat pe baza de date publice verificabile (nu se vor folosi date mai vechi de 1 decembrie 2021 – datele de la Recensământul populației și locuințelor 2021)
2. Domeniile economice în care activează angajatorii din zona vizată de proiect pentru care este identificată nevoia de forță de muncă (nu se vor folosi date mai vechi de 1 decembrie 2021 – datele de la Recensământul populației și locuințelor 2021)
3. Numărul de agenți economici din zona care activează în domeniul/domeniile de activitate economică pentru care este identificată nevoia de forță de muncă;
4. Numărul locurilor de muncă necesare pentru satisfacerea nevoii de forță de muncă a agenților economici;
5. Competențele necesare pentru ocuparea fiecărui post, în funcție de COR;
6. Programele de formare profesională identificate pentru dobândirea competențelor necesare pentru ocuparea posturilor vacante.

N.B:

* Analiza de nevoi va viza exclusiv acele arealuri vizate de implementarea proiectului (localitate/județ/regiune dupa caz).
* Elementele de analiza prezentate de la punctul 3 până la punctul 6 – se vor realiza individual pentru fiecare domeniu economic vizat de proiect. Astfel, în cazul în care proiectul vizează derularea de programe de formare/evaluare și certificare pentru mai multe domenii de activitate economică – elementele de la punctele 3 – 6 vor fi evidențiate separat pentru fiecare domeniu economic în parte. În accepțiunea prezentului Ghid al Solicitantului Condiții Specifice, aparțin aceluiași domeniu de activitate economică societățile care activează în cadrul aceleiași grupe CAEN (3 cifre).
* În analiză vor putea fi cuprinși și agenți economici care au puncte de lucru pe o rază de maxim 50 km de arealul vizat de implementarea proiectului (localitate/județ/regiune după caz). Totodată, vor putea fi luați în calcul agenți economici care au puncte de lucru la distanțe mai mari de 50 de km de arealul vizat, dacă acești agenți economici asigură transport gratuit angajaților din una din localitățile vizate de proiect.
* Analiza de nevoi precum și toate datele statistice care au stat la baza realizării acesteia vor fi încărcate în sistemul informatic MySMIS2021+.

Analiza de nevoi trebuie să conțină 3 etape obligatorii:

1. Verificarea datelor disponibile din surse verificabile (Institutul Național de Statistica, Oficiul Național al Registrului Comerțului; ANOFM/AJOFM/furnizori autorizați pentru furnizarea de servicii de stimulare a ocupării (mediere pe piața muncii); alte surse verificabile de date si informații)
2. Analiza/cercetare proprie la nivelul agenților economici:

Analiza la nivelul agenților economici ce activează în domeniul economic vizat de proiect va avea ca rezultat necesarul de forță de muncă cu indicarea posturilor (codurilor COR – cu indicarea numarului de posturi pe fiecare COR) precum și competențele/calificările necesare persoanelor pentru a ocupa aceste posturi.

Eșantionul de agenți economici care participă la cercetare este de:

* minim 1% din total agenți economici care activează în domeniul economic vizat

SAU

* 20 agenți economici/regiune pentru proiectele de nivel regional sau multiregional;

SAU

* 10 agenti economici/județ pentru proiectele care vizează implementarea la nivel județean;

SAU

* 5 agenți economici/localitate pentru proiectele care vizează implementarea la nivel local.

N.B:

* stabilirea populației totale a agenților economici se va realiza pe baza documentelor emise de către Oficiul National pentru Registrul Comertului – care indică întreaga populație de agenți economici ce activează în domeniul economic selectat prin proiect.
* pentru fiecare program de formare/evaluare și certificare în parte introdus în proiect este necesar ca din cercetarea realizată la nivel de agenți economici să rezulte un număr de posturi (disponibile și/sau ocupate) cel puțin egal cu numărul de persoane care urmează să participe la programul de formare profesională/evaluare și certificare prin proiect.

Fiecare agent economic va pune la dispoziție un document asumat care va conține cel puțin:

* Domeniul de activitate al operatorului economic
* Numărul locurilor de muncă necesare pentru satisfacerea nevoii de forță de muncă a agentului economic structurate pe coduri COR;
* Competențele necesare pentru ocuparea posturilor disponibile;
* Programul de formare identificat pentru dobândirea competențelor necesare pentru ocuparea posturilor disponibile;
* Numărul de posturi disponibile la nivelul operatorului economic ce pot fi ocupate de persoane care dobândesc competențele necesare mai sus identificate.

3. Analiza/cercetare proprie la nivelul persoanelor care vor face parte din grupul țintă

Scopul analizei/cercetării proprii este acela de a:

* Identifica categoriile de grup țintă eligibile – respectiv tânăr sub 30 ani, inclusiv tânăr NEET, care ar putea fi interesate de participarea la activitățile proiectului;
* Disponibilitatea/intenția de a fi implicat pe piața muncii
* Necesitatea măsurilor suplimentare de sprijin (acompaniere pe perioada participării la proiect în calitate de grup țintă)
* Domeniile de activitate în care este interesat să activeze.
* Experiența profesională anterioară și competențele dobândite prin alte căi (informale/nonformale) pentru care nu deține un certificat de calificare formală.

Cheltuielile generate de implementarea acestei activități sunt eligibile doar pentru acele operațiuni care au fost selectate la finanțare și vor fi raportate cu ocazia primei Cereri de rambursare transmisă după semnarea Contractului de finanțare. Cuantumul maxim al cheltuielilor rambursate pentru implementarea acestei activități este de 30.000 euro+ TVA, la cursul InforEuro aferent lunii \_\_\_\_\_\_\_\_\_ 2024, respectiv 1 Euro = \_\_\_\_\_\_\_ RON.

Activitatea este în sarcina exclusivă a solicitantului, iar toate cheltuielile generate de implementarea activității vor fi angajate și lichidate de către liderul de parteneriat. În vederea rambursării cheltuielilor generate pentru implementarea acestei activități, solicitantul are obligația respectării regulilor de eligibilitate ale cheltuielilor, inclusiv în domeniul achizițiilor.

***NB.*** *Activitatea 0 va fi evidențiată în sistemul MySMIS ca activitate PRECONTRACTUALĂ. Durata acestei activități nu este inclusă în perioada de implementare a proiectului, definită în secțiunea 5.6. Durata proiectului din prezentul Ghid.*

***Activitatea 1 (activitate relevantă și obligatorie) – Furnizarea de servicii specializate pentru stimularea ocupării***, în conformitate cu prevederile Legii nr.76/2002 privind sistemul asigurărilor pentru șomaj și stimularea ocupării forței de muncă, cu modificările și completările ulterioare

În cadrul acestei activități este obligatorie furnizarea de servicii de informare și consiliere profesională și servicii de mediere a muncii, organizate și desfășurate în conformitate cu prevederile Legii nr.76/2002 privind sistemul asigurărilor pentru șomaj și stimularea ocupării forței de muncă, cu modificările și completările ulterioare.

Informarea şi consilierea profesională constituie un ansamblu de servicii acordate persoanelor în căutarea unui loc de muncă, care au ca scop:

a) furnizarea de informaţii privind piaţa muncii şi evoluţia ocupaţiilor;

b) dezvoltarea abilităţii şi încrederii în sine a persoanelor în căutarea unui loc de muncă, în vederea luării de către acestea a deciziei privind propria carieră;

c) instruirea în metode şi tehnici de căutare a unui loc de muncă;

d) îndrumarea pe parcursul procesului de integrare socioprofesională la noul loc de muncă.

Medierea muncii este activitatea prin care se realizează punerea în legătură a angajatorilor cu persoanele în căutarea unui loc de muncă, în vederea stabilirii de raporturi de muncă.

Serviciile de mediere pentru persoanele în căutarea unui loc de muncă constau în:

a) informaţii privind locurile de muncă vacante şi condiţiile de ocupare a acestora prin publicarea, afişarea, organizarea de burse ale locurilor de muncă;

b) mediere electronică având ca scop punerea automată în corespondenţă a cererilor şi ofertelor de locuri de muncă prin intermediul tehnicii de calcul;

c) preselecţia candidaţilor corespunzător cerinţelor locurilor de muncă oferite şi în concordanţă cu pregătirea, aptitudinile, experienţa şi cu interesele acestora.

Pentru asigurarea calității serviciilor specializate pentru stimularea ocupării forței de muncă, activitățile menționate mai sus pot fi derulate de solicitant/partener/parteneri și/sau pot fi externalizate de către solicitant/liderul de parteneriat. În cazul în care se optează pentru externalizarea cel puțin a unui serviciu, solicitantul trebuie să menționeze clar acest lucru în Cererea de finanțare, inclusiv în bugetul proiectului.

În cazul în care solicitantul aplică în calitate de furnizor de servicii de consiliere și orientare profesională/ servicii de mediere, acreditat conform legii, externalizarea serviciilor de consiliere și orientare profesională/mediere a muncii nu se poate realiza în totalitate.

Vă rugăm să aveți în vedere prevederile din Ghidul Solicitantului Condiții Generale PEO 2021-2027, conform cărora activitățile de subcontractare se realizează numai de către solicitantul de finanțare, nu și de partenerul/partenerii acestuia. Prin excepție, partenerii pot subcontracta activități/subactivități suport (de ex., organizare evenimente, pachete complete conținând transport și cazare a participanților și/sau a personalului propriu, sonorizare, interpretariat, tipărituri), dar nu și activități relevante, pentru care au fost selectați ca parteneri în baza expertizei în domeniu.

***Activitatea 2 (activitate relevantă și obligatorie) – Organizarea și derularea de programe de formare profesională pentru persoanele din grupul țintă***

În cadrul acestei activități se are în vedere organizarea și derularea următoarelor tipuri de programe de formare profesională:

* programe de formare profesională de inițiere, specializare, perfecționare, , autorizate în conformitate cu prevederile OG nr. 129/2000 privind formarea profesională a adulților, republicată, cu modificările și completările ulterioare
* programe de formare profesională de calificare/recalificare nivel 1, 2, 3, 4, autorizate în conformitate cu prevederile OG nr. 129/2000 privind formarea profesională a adulților, republicată, cu modificările și completările ulterioare
* programe de formare competențe cheie, dezvoltare competenţe transversale, cu accent pe competenţe digitale de bază, competențe culturale și creativitate, management al carierei, competențe de comunicare şi muncă în echipă, competențe verzi etc.;
* dezvoltarea de competențe specifice pentru a face față provocărilor viitorului vizând teme precum industrii creative, soluții digitale pentru comunitate, competențe verzi, robotică, inventică.

În cazul în care se organizează cursuri de formare profesională, altele decât cele cu recunoaștere națională, în conformitate cu prevederile Ordonanței Guvernului nr. 129/2000 privind formarea profesională a adulților, solicitantul are obligația de a încărca în sistemul informatic MySMIS2021+, o dată cu Cererea de finanțare, Metodologia de organizare a acestor cursuri de formare. Metodologia de formare profesională, alta decât cea pentru formarea profesională autorizată în conformitate cu prevederile Ordonanței Guvernului nr. 129/2000 privind formarea profesională a adulților, trebuie să prezinte elementele esențiale ale procesului de formare profesională și anume:

* Modalitatea de derulare a programului de formare profesională
* Numărul de ore de formare detaliat pe componenta de teorie și pe componenta de pregătire practică (dacă este cazul)
* Modalitatea de organizare a procesului de evaluare și certificare a participanților la programul de formare.

Formarea profesională trebuie să fie realizată de către furnizori de formare profesională autorizați în conformitate cu prevederile Ordonantei Guvernului nr. 129/2000 privind formarea profesională a adulților, republicată.

În vederea fundamentării fiecărui program de formare propus spre finanțare, în Cererea de finanțare se va prezenta modalitatea în care programul de formare profesională răspunde nevoilor de competențe de pe piața muncii din zona vizată. Această fundamentare trebuie să fie bazată pe informații clare și certe furnizate de către operatorii economici din zona vizată. Fundamentarea se realizeaza pe baza analizei de nevoi menționată la Activitatea A0.

În cadrul Cererii de finanțare se vor prevede mențiuni clare, exprese despre numărul de persoane ce vor parcurge fiecare program de formare profesională.

Pentru asigurarea calității procesului, activitatea de formare profesională pentru grupul țintă vizat prin proiect urmează să fie derulată de solicitant/partener/parteneri și/sau poate fi externalizată de către solicitant/liderul de parteneriat. În cazul în care se optează pentru externalizarea acestei activități, solicitantul trebuie să menționeze clar acest lucru în Cererea de finanțare, inclusiv în bugetul proiectului. În cazul în care solicitantul aplică în calitate de furnizor de FPC autorizat conform legii, externalizarea activității de formare nu se poate realiza în totalitate.

Vă rugăm să aveți în vedere prevederile din Ghidul Solicitantului Condiții Generale PEO 2021-2027, conform cărora activitățile de subcontractare se realizează numai de către solicitantul de finanțare, nu și de partenerul/partenerii acestuia. Prin excepție, partenerii pot subcontracta activități/subactivități suport (de ex., organizare evenimente, pachete complete conținând transport și cazare a participanților și/sau a personalului propriu, sonorizare, interpretariat, tipărituri), dar nu și activități relevante, pentru care au fost selectați ca parteneri în baza expertizei în domeniu.

Pentru a se asigura flexibilizarea și simplificarea implementării proiectului și pentru o eficacitate sporită a intervenției prin corelarea în timp real a cererii și a ofertei de muncă, beneficiarul are posibilitatea de a modifica oferta de formare profesională în timpul implementării proiectului. Astfel, dacă pe parcursul implementării proiectului, beneficiarul are informații de pe piața muncii privind solicitări punctuale de angajare / oportunități de ocupare în ocupații care nu au fost inițial prevăzute în proiect, acesta poate modifica structura cursurilor de formare profesională prevăzute în proiect. Modificarea ofertei de formare profesională prin introducerea de noi programe de formare sau suplimentarea numărului de persoane ce urmează un anumit program de formare profesională se realizează pe baza unei analize similare celei realizate pentru fundamentarea Cererii de finanțare, exclusiv pe baza analizei realizate la nivelul angajatorilor. Costurile pentru realizarea analizei la nivelul angajatorilor în perioada de implementare a proiectului nu sunt eligibile la rambursare și vor fi suportate de catre solicitant și/sau parteneri.

***Activitatea 3 (activitate relevantă) – Evaluarea și certificarea competențelor profesionale obținute pe alte căi decât cele formale***

Activitatea poate fi derulată de către solicitant/partener/parteneri care deține/detin autorizație de centru de evaluare și certificare în conformitate cu prevederile legale sau poate fi externalizată de către solicitant/liderul de parteneriat pe baza de contract de achiziție.

Activitatea se adresează persoanelor din grupul țintă care au dobândit anterior în context non-formal, informal competențe pentru una din calificările identificate ca fiind necesare pe piața muncii, conform analizei de nevoi.

N.B: Drepturile si obligațiile solicitantului/partenerilor menționate pentru selectarea programelor de formare derulate prin proiect se aplică și pentru programele de evaluare și certificare.

***Activitatea 4 ( activitate conexă) - Activități de acompaniere socio-profesională***

În cadrul acestei activități, persoanele din grupul țintă, pe baza analizei de nevoi individuală realizată la intrarea în operațiune, pot beneficia de activități de acompaniament:

* Servicii de sprijin și asistență (creșă, afterscool, îngrijire persoane adulte cu dizabilități aflate în grijă) pe perioada participării efective la activitățile proiectului. În acest sens se va finanța cheltuiala aferentă serviciilor de creșă și/sau afterschool (plata taxei lunare/anuale) sau a serviciilor de îngrijire la domiciliu pentru persoanele adulte/vârstnice cu dizabilități aflate în grijă. Bugetarea acestor tipuri de cheltueili se realizează în categoria “Subvenții”. Asigurarea resurselor financiare necesare pentru serviciile de sprijin și asistență este eligibilă exclusiv pe perioada de derulare a programelor de formare.
* Asigurarea unei sume pentru subvenționarea costurilor aferente obținerii permisului de șofer (pe diverse clase, în funcție de necesități) care se va bugeta pe linia de cheltuieli directe “Cheltuieli cu taxe/ abonamente/ cotizații/ acorduri/ autorizații necesare pentru implementarea proiectului”

N.B: În Cererea de finanțare, secțiunea *Justificare buget* – solicitantul va justifica tipul de ajutor acordat persoanelor din grupul tinta (cheltuieli pentru creșa/afterschoool, îngrijire persoane adulte cu dizabilități aflate în grijă/ taxa obținere permis auto) și va prezenta o analiză de piață a costurilor pentru aceste tipuri de servicii în vederea justificarii costului propus în buget.

Solicitantul poate atașa la cererea de finanțare Metodologia de monitorizare a proiectului. Acest document este opțional.

### 5.2.3. Activitatea de bază

Activitățile:

* Activitatea 1 (activitate relevantă și obligatorie) – Furnizarea de servicii specializate pentru stimularea ocupării forței de muncă și creșterea șanselor de ocupare a persoanelor în căutarea unui loc de muncă,
* Activitatea 2 (activitate relevantă și obligatorie) – Organizarea și derularea de programe de formare profesională pentru persoanele din grupul țintă
* Activitatea 3 (activitate relevantă) – Evaluarea și certificarea competențelor profesionale obținute pe alte căi decât cele formale

reprezintă activități de bază iar bugetul alocat celor trei activități reprezintă cumulat minimum 50% din bugetul eligibil al proiectului.

Proiectarea activităților trebuie să respecte principiile orizontale ale PEO 2021 -2027 și, acolo unde este cazul, să fie corelate cu temele secundare FSE.

ATENȚIE! În cadrul cererii de finanțare, la secțiunea „Buget - Activități și cheltuieli”, solicitantul va menționa în câmpul „Justificarea cheltuielii” activitatea/subactivitatea care este asociată cheltuielii pentru a se verifica dacă bugetul alocat celor trei activități reprezintă cumulat minimum 50% din bugetul eligibil al proiectului.

### 5.2.4. Activităţi neeligibile

Pot fi considerate neeligibile activitățile care fie nu au legătură directă cu activitățile incluse în secțiunea 5.2.2, fie nu sunt necesare pentru execuția proiectului, cu excepția activităților de tipul activității de management de proiect, de suport pentru managementul / coordonarea proiectului, achiziții, ITC, informare si publicitate, activități aferente cheltuielilor indirecte.

## 5.3.Eligibilitatea cheltuielilor

### 5.3.1. Baza legală pentru stabilirea eligibilității cheltuielilor

* REGULAMENTUL (UE) 2021/1060 AL PARLAMENTULUI EUROPEAN ȘI AL CONSILIULUI din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize
* REGULAMENTUL (UE) 2021/1057 AL PARLAMENTULUI EUROPEAN ȘI AL CONSILIULUI din 24 iunie 2021 de instituire a Fondului social european Plus (FSE+) și de abrogare a Regulamentului (UE) nr. 1296/2013
* ORDONANŢĂ DE URGENŢĂ nr. 133 din 17 decembrie 2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă
* HOTĂRÂRE nr. 873 din 6 iulie 2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă
* HOTĂRÂRE nr. 829 din 27 iunie 2022 pentru aprobarea Normelor metodologice de aplicare a Ordonanței de urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă.

### 5.3.2. Categorii și plafoane de cheltuieli eligibile

Pentru a fi eligibilă, o cheltuială trebuie să respecte prevederile naționale și europene care reglementează gestiunea fondurilor europene și a fondurilor naționale aferente acestora, precum și normele naționale privind gestionarea fondurile publice.

Decontarea cheltuielilor se realizează pe bază de costuri reale și pe bază de opțiuni de costuri simplificate, detaliate mai jos.

|  |  |  |
| --- | --- | --- |
| ***Cheltuielile eligibile******directe*** *reprezintă cheltuieli care pot fi atribuite unei anumite activități individuale din cadrul proiectului şi pentru care este demonstrată legătura cu activitatea/ subactivitatea în cauză* | | |
| ***Categorie MySMIS*** | ***Subcategorie MySMIS*** | ***Subcategoria (descrierea cheltuielii) conține:*** |
| *Cheltuieli aferente*  *managementului de proiect* | *cheltuielile salariale aferente liderului de parteneriat/partener unic (managerul de proiect, responsabil financiar si opțional responsabil achiziții publice și asistent manager* | *Salarii manager de proiect, responsabil financiar si opțional, responsabil achiziții publice și asistent manager* |
| *cheltuielile salariale aferente partenerului (coordonator de proiect din partea partenerului, responsabil financiar și, opțional, responsabilul de achiziții publice și asistent manager)* | *Salarii coordonator de proiect din partea partenerului, responsabil financiar și opțional, responsabilul de achiziții publice și asistent manager* |
| *Cheltuieli salariale* | *Cheltuieli salariale cu personalul*  *implicat în implementarea proiectului (în derularea activităților, altele decât management de proiect)* | *Salarii pentru personalul implicat in implementarea proiectului altele decât management de proiect. Sunt incluse în categoria cheltuielilor salariale aferente experților pentru implementarea activităților, cheltuielile salariale aferente responsabilului cu protecția datelor, ale experților de consiliere, orientare, experților de ocupare, maiștrilor de ucenicie/ coordonatorilor de ucenicie/ mentorilor, tutorilor din întreprinderi, experților de formare, personalului didactic etc, în funcție de natura intervenției finanțate prin proiect.* |
| *Contribuții sociale aferente cheltuielilor salariale şi cheltuielilor asimilate acestora (contribuții angajați şi angajatori)* | *-Contribuții angajat şi angajator pentru personalul implicat în managementul de proiect*  *-Contribuții angajați şi angajatori pentru personalul implicat in implementarea proiectului altele decât management de proiect* |
| *Onorarii/venituri asimilate salariilor pentru experți proprii/cooptați* | *Onorarii/venituri asimilate salariilor pentru experți proprii/cooptați* |
| *Cheltuieli cu deplasarea* | *Cheltuieli cu deplasarea pentru personal propriu și experți implicați in implementarea proiectului* | *- Cheltuieli pentru cazare, inclusiv manager proiect si coordonator proiect partener*  *-Cheltuieli cu diurna personalului propriu, inclusiv manager proiect si coordonator proiect partener*  *-Cheltuieli pentru transport, inclusiv manager proiect si coordonator proiect partener (inclusiv transportul efectuat cu mijloacele de transport în comun sau taxi, gară, autogară sau port și locul delegării ori locul de cazare, precum și transportul efectuat pe distanta dintre locul de cazare și locul delegării)*  *-Taxe și asigurări de călătorie și asigurări medicale aferente deplasării* |
| *Cheltuieli cu deplasarea pentru participanți - grup țintă* | *-Cheltuieli pentru cazare\**  *-Cheltuieli pentru transportul\*\* persoanelor (inclusiv transportul efectuat cu mijloacele de transport în comun sau taxi, gară, autogară sau port și locul delegării ori locul de cazare, precum și transportul efectuat pe distanta dintre locul de cazare și locul delegării)*  *-Taxe și asigurări de călătorie și asigurări medicale aferente deplasării*  *\* Nu sunt eligibile cheltuieli pentru cazare pentru cursurile de formare profesionale de inițiere, perfecționare sau specializare decontate pe bază de cost unitar*  *\*\* Nu sunt eligibile cheltuieli pentru transport pentru cursurile de formare profesionale de inițiere, perfecționare sau specializare decontate pe bază de cost unitar* |
| *Cheltuieli cu servicii* | *Cheltuieli pentru consultanță și expertiză* | *-Cheltuieli aferente diverselor achiziții de servicii specializate, pentru care solicitantul/partenerii nu au expertiza/capacitatea necesară (de exemplu consultanță juridică necesară implementării activităților proiectului, formare profesională, consiliere profesională, servicii medicale aferente grupului țintă în vederea participării la programele de formare profesională, dezvoltarea de aplicatii si sisteme informatice destinate activităților cu grupul țintă etc.)* |
| *Cheltuieli cu servicii pentru organizarea de evenimente și cursuri de formare* | *- servicii de organizare evenimente cu grupul țintă sau în beneficiul grupului țintă, pachete complete conţinând transport şi cazare a participanţilor, grupului țintă şi/sau a personalului propriu, servicii de sonorizare, interpretariat, servicii de editare şi tipărire de materiale pentru sesiuni de instruire/ formare a grupului țintă, editarea şi tipărirea de materiale publicitare destinate grupului țintă, cheltuieli necesare pentru identificarea nevoilor grupului țintă / comunităților etc.* |
| *Cheltuieli cu taxe/ abonamente/ cotizații/ acorduri/ autorizații necesare pentru implementarea proiectului* | *Cheltuieli cu taxe/abonamente/cotizații/acorduri/ autorizații/garanții bancare necesare pentru implementarea proiectului* | *Cheltuielile pentru achiziția de publicații/abonamente la publicații, cărți relevante pentru obiectul de activitate al beneficiarului, în format tipărit și/sau electronic, precum și cotizațiile pentru participarea la asociații.*  *-Achiziționare de reviste de specialitate, materiale educaționale relevante pentru operațiune, în format tipărit, audio și/ sau electronic;*  *-Taxe de eliberare a certificatelor de calificare/ absolvire;*  *-Taxe de participare la programe de formare/ educație;*  *-Cheltuielile aferente garanțiilor oferite de bănci sau alte instituții financiare;*  *-Taxe notariale.*  *-Taxe pentru obtinerea permisului de șofer* |
| *Cheltuieli cu achiziția de active fixe corporale (altele decât terenuri și imobile), obiecte de inventar, materii prime și materiale, inclusiv materiale consumabile* | *Cheltuieli cu achiziția de materii prime, materiale consumabile și alte produse similare necesare proiectului* | *Materiale consumabile*  *-Cheltuieli cu materii prime și materiale necesare derulării cursurilor practice*  *-Materiale direct atribuibile susținerii activităților de educație și formare*  *-Papetărie*  *-Cheltuieli cu materialele auxiliare*  *-Cheltuieli cu materialele pentru ambalat*  *-Cheltuieli cu alte materiale consumabile*  *- Licențe si software*  *- Multiplicare* |
| *Cheltuieli cu hrana* | *Cheltuieli cu hrana* | *-Cheltuieli cu hrana pentru participanți (grup țintă) și alți participanți la activitățile proiectului* |
| *Cheltuieli cu închirierea, altele decât cele prevăzute la cheltuielile generale de administrație* | *Cheltuieli cu închirierea, altele decât cele prevăzute la cheltuielile generale de administrație* | *- inchirierea de spatii aferente derularii activitatilor care conduc către rezultate și indicatori (evenimente, workshop-uri, training-uri, formare profesionala, servicii etc.)*  *- inchirierea de spatii aferente derularii activitatilor curente prevazute in proiect (spatii pentru echipa de implementare a proiectului, management/ experti, administrative, financiare).*  *- Închiriere echipamente*  *- Închiriere vehicule*  *- Închiriere diverse bunuri* |
| *Cheltuieli de leasing* | *Cheltuieli de leasing fără achiziție* | *Rate de leasing plătite de utilizatorul de leasing pentru:*   * + *Echipamente*   + *Vehicule*   + *Diverse bunuri mobile şi imobile* |
| *Cheltuieli cu subvenții* | *Subvenții* | *Subventii pentru cursanti pe perioada derularii cursului*  *Subvenții acordate persoanelor din grupul țintă pentru plata serviciilor de asistență (creșă, aftershcool, acompaniere)* |
| *Cheltuieli sub forma de bareme standard pentru costurile unitare* | *Cost unitar programe de formare cu recunoaștere națională (inițiere/ perfecționare/specializare)* | *-* |
| *Cost unitar programe de calificare nivel 2* | *-* |
| *Cost unitar programe de calificare nivel 3* | *-* |
| *Cost unitar programe de calificare nivel 4* | *-* |
| *Cheltuieli de tip FEDR* | *cheltuieli de tip FEDR cu excepția construcțiilor, terenurilor, achiziția imobilelor* | *Cheltuieli cu achizitia de echipamente, inclusiv echipamente IT, mobilier, alte cheltuieli pentru investiții necesare activităților cu grupul țintă* |
| *Cheltuieli indirecte – Cheltuielile eligibile indirecte reprezintă cheltuieli efectuate pentru funcționarea de ansamblu a proiectului si care nu pot fi atribuite unei anumite activități* | | |
| *Finanțare la rate forfetare pentru costurile indirecte* | *Rata forfetară conform art. 54 lit (b) din Regulamentului (UE) nr. 2021/1060* | *-* |

În cadrul proiectului pot fi decontate cheltuieli plafonate procentual/valoric, după cum urmează:

* + Cheltuielile de tip FEDR, inclusiv cele pentru echipamente, și cheltuielile pentru închiriere și leasing vor respecta regulile și plafoanele stabilite prin Ghidul Solicitantului - Condiții Generale PEO 2021-2027;
  + Valoarea cheltuielilor de tip FEDR directe nu trebuie să depășească procentul de 15% din valoarea cheltuielilor directe eligibile aferente proiectului;
  + Cheltuielile indirecte vor fi decontate ca rată forfetară **fixă** de 15% din costurile directe cu personalul, per proiect, prin aplicarea articolului 54 litera (b) din Regulamentul UE 2021/1060. În cazul proiectelor implementate în parteneriat, rata forfetară fixă de 15% din costurile directe cu personalul se va aplica atât liderului de parteneriat cât și fiecărui partener.

Pentru fundamentarea costurilor incluse în buget, solicitantul poate atașa la cererea de finanțare Analiza de piață pentru bunurile/serviciile/ lucrările achiziționate din bugetul eligibil al proiectului. În cadrul analizei nu se fundamentează costul echipamentelor și serviciilor pentru care sunt stabilite plafoane maxime de decontare în Ghidul solicitantului – Condiții generale PEO.

Atât solicitantul, cât și fiecare partener, trebuie să contribuie financiar la implementarea proiectului, nefiind posibil ca un partener sau/și solicitantul să asigure partea de buget (asistență financiară nerambursabilă sau/și contribuție proprie) prevăzută pentru un alt partener.

### 5.3.3. Categorii de cheltuieli neeligibile

În conformitate cu prevederile art. 10 din HG nr. 873/ 2022, următoarele categorii de cheltuieli nu sunt eligibile:

a) cheltuielile prevăzute la art. 64 din Regulamentul (UE) 2021/1060;

b) cheltuielile efectuate în sprijinul relocării potrivit art. 66 din Regulamentul (UE) 2021/1060;

c) cheltuielile excluse de la finanțare potrivit art. 7 alin. (1), (4) și (5) din Regulamentul (UE) 2021/1058;

d) cheltuielile excluse de la finanțare potrivit art. 16 alin. (1) și art. 22 alin. (4) din Regulamentul (UE) 2021/1057;

e) cheltuielile excluse de la finanțare potrivit art. 9 din Regulamentul (UE) 2021/1056;

f) achiziția de echipamente și autovehicule sau mijloace de transport secondhand;

g) amenzi, penalități, cheltuieli de judecată și cheltuieli de arbitraj;

h) cheltuielile efectuate peste plafoanele specifice stabilite de autorități de management prin ghidul solicitantului, în aplicarea prevederilor art. 2 alin. (1) lit. f) din Hotărârea de Guvern nr. 873/ 2022;

i) cheltuielile excluse de la finanțare de autoritatea de management prin ghidul solicitantului, în aplicarea prevederilor art. 2 alin. (1) lit. f) din Hotărârea de Guvern nr. 873/ 2022, corespunzător specificului programului și particularităților operațiunilor;

j) cheltuielile realizate în cadrul operațiunilor care intră sub incidența prevederilor art. 63 alin. (6) din Regulamentul (UE) 2021/1060, cu excepția situațiilor reglementate la art. 20 alin. (1) lit. b) din același Regulament;

k) TVA recuperat pe baza declaratiilor depuse la ANAF.

Potrivit dispozițiilor art. 10 alin. (2) din Hotărârea de Guvern nr. 873/ 2022, cheltuielile aferente operațiunilor care fac obiectul uneia dintre situațiile prevăzute la art. 65 alin. (1) și (2) din Regulamentul (UE) 2021/1060, care afectează caracterul durabil al operațiunilor, devin neeligibile, proporțional cu perioada de neconformitate.

### 5.3.4. Opţiuni de costuri simplificate. Costuri directe şi costuri indirecte

Cheltuielile efectuate în cadrul proiectelor finanțate prin Programul Educație și Ocupare (directe sau indirecte, după caz) vor putea fi decontate:

* pe bază de costuri reale, caz în care pentru aceste cheltuieli trebuie prezentată o justificare în cererea de finanțare, iar la raportare, în susținerea eligibilității cheltuielilor efectuate pentru implementarea proiectului, beneficiarii vor depune documente justificative suport (state de plată, facturi etc);
* pe bază de opțiuni de costuri simplificate.

PEO prevede două categorii de cheltuieli eligibile:

*cheltuieli eligibile directe*

și

*cheltuieli eligibile indirecte.*

*Cheltuielile eligibile directe* sunt cheltuieli care pot fi atribuite unei anumite activități individuale din cadrul proiectului și pentru care este demonstrată legătura directă cu activitatea în cauză. În această categorie sunt incluse, fără a se limita la acestea, următoarele tipuri de cheltuieli: servicii de formare profesională, servicii de informare și consiliere profesională, dezvoltarea de aplicații și sisteme informatice destinate activităților cu grupul țintă sau în beneficiul grupului țintă, organizarea de evenimente cu grupul țintă sau în beneficiul grupului țintă, pachete complete conținând transport și cazare a participanților, grupului țintă și/sau a personalului propriu, sonorizare, interpretariat, editarea și tipărirea de materiale pentru sesiuni de instruire/formare a grupului țintă, editarea și tipărirea de materiale publicitare destinate grupului țintă, cheltuieli necesare pentru identificarea nevoilor grupului țintă/comunităților etc.

*Cheltuielile eligibile indirecte* sunt cheltuielile efectuate pentru funcționarea de ansamblu a proiectului și care nu pot fi atribuite direct unei anumite activități. Aceste cheltuieli includ și cheltuieli generale de administrație, nefiind dimensionate în mod proporțional cu mărimea indicatorilor de realizare.

Cheltuielile de personal sunt cheltuielile aferente resurselor umane implicate în implementarea proiectului (de ex: cheltuieli salariale, onorarii, cheltuieli aferente personalului externalizat etc).

Cheltuielile de personal pot fi încadrate atât ca cheltuieli directe, cât și ca cheltuieli indirecte, în funcție de specificul acestora.

Regulile aplicabile cheltuielilor cu personalul cât și plafoanele aplicabile sunt stabilite în Ghidul Solicitantului Condiții Generale PEO 2021-2027.

5.3.5. Opțiuni de costuri simplificate. Costuri unitare/sume forfetare şi rate forfetare

1. Pentru implementarea cursurilor de formare profesională cu recunoaștere națională în conformitate cu prevederile OG nr.129/2000 privind formarea profesionala a adulților de **inițiere, perfecționare sau specializare**, decontarea cheltuielilor se realizează pe bază de cost unitar, după cum urmează:

|  |  |  |
| --- | --- | --- |
| **Nivel curs** | **Cost unitar/persoana din grupul tinta certificata/** **oră programată de curs** | **Documente suport solicitate la rambursare** |
| cursuri de formare profesională cu recunoaștere națională în conformitate cu prevederile OG 129/2000 privind formarea profesionala a adulților de inițiere, perfecționare sau specializare | **24,81 lei** | * certificat de absolvire a unui program de formare profesională de inițiere, perfecționare sau specializare * acte de identitate ale participanților * declarație pe proprie răspundere a participanților care au absolvit cursurile de formare privind confirmarea primirii stimulentului de 5 lei/oră pe perioada derulării cursului |

Costul unitar va acoperi următoarele tipuri de cheltuieli:

- Taxe și plăți către unitățile care furnizează cursuri de FPC inclusiv taxa de curs, plata examinatorilor, precum și plata instructorilor externi care au susținut cursurile interne;

- Plăți efectuate pentru participanții la cursurile de FPC pentru transport și cazare;

- Costul forței de muncă al instructorilor interni și personalului propriu al centrului de pregătire, precum și al altor persoane implicate exclusiv sau parțial în coordonarea și susținerea cursurilor de FPC;

- Costul spațiului de pregătire (sălile de curs), al echipamentelor și materialelor didactice, inclusiv consumabilele folosite pentru cursurile de formare profesională continuă.

- Subvenția de 5 lei/oră pentru cursanți pe perioada derulării cursului.

Nu sunt incluse cheltuielile cu managementul de proiect și cheltuielile indirecte.

În situația în care cursurile de inițiere, perfecționare sau specializare sunt subcontractate, solicitantul va selecta categoria “Cheltuieli sub forma de bareme standard pentru costurile unitare”, iar fundamentarea și decontarea costurilor aferente subcontractării se va realiza de asemenea, pe baza baremului standard precizat mai sus.

2. Pentru implementarea cursurilor de **calificare/recalificare de nivel 2 (360 ore),** **nivel 3 (720 ore) sau nivel 4 (1080 ore)**, decontarea cheltuielilor se realizează pe bază de costuri unitare, după cum urmează:

|  |  |  |
| --- | --- | --- |
| **Nivel curs calificare/**  **recalificare** | **Cost unitar/**  **participant** | **Documente suport solicitate la rambursare** |
| Nivel 2 (360 ore) | **3.002,18 lei** | * certificate de calificare profesionala * acte de identitate ale participanților |
| Nivel 3 (720 ore) | **4.971,91 lei** |
| Nivel 4 (1080 ore) | **9.635,63 lei** |

Costul unitar acoperă toate costurile legate de formare și include costurile directe de personal, alte costuri directe (costul materialelor de teorie și practică, costul chiriei sălii de instruire, alte materiale) și costurile indirecte. Nu sunt incluse costurile legate de participare, cum ar fi costurile de transport, cazare, masă, subvenții etc., precum și costurile de gestionare a proiectului.

În ceea ce privește bugetarea cheltuielilor cu derularea cursurilor de calificare nivel 2,3 și respectiv 4, care reprezintă cheltuieli sub forma de bareme standard pentru costurile unitare, acestea se vor bugeta în Cererea de finanțare conform algoritmului de mai jos:

N\*CU(2,3,4)= TC(2,3,4)

unde

N = Număr cursanți certificați ca urmare a participării la cursul de calificare/recalificare

CU(2,3,4) = Cost unitar nivel 2, 3 sau 4

TC(2,3,4)= Total cost curs de calificare nivel 2, 3 sau 4

NB. Cheltuielile aferente cursurilor de calificare de nivel 1 (180 ore) și a cursurilor neautorizate se vor deconta pe bază de costuri reale, reflectate si detaliate corespunzator in bugetul proiectului, caz în care pentru aceste cheltuieli trebuie prezentată o justificare în cererea de finanțare, iar la raportare, în susținerea eligibilității cheltuielilor efectuate pentru implementarea proiectului, se vor depune documente justificative.

În situația în care cursurile de calificare (nivel 2,3,4) sunt subcontractate, solicitantul va selecta categoria “Cheltuieli sub forma de bareme standard pentru costurile unitare”, iar fundamentarea costurilor aferente subcontractării se va realiza de asemenea pe baza baremelor standard precizate mai sus.

Cuantumul maxim al subvenției acordat grupului țintă care participă la programele de calificare nivel 1, 2, 3 ,4 și la alte tipuri de cursuri este de 5 lei/oră.

Subvenția va fi calculată pentru fiecare cursant în parte în funcție de durata efectivă de participare a acestuia la programul de formare şi nu de durata maximă reglementată prin acte normative.

Acordarea subvențiilor pentru participanții la aceste programe de formare este condiționată de participarea la întregul program de formare profesională, inclusiv la examenul final de evaluare.

În cazul în care cursantul abandonează programul de formare profesională pe parcursul derulării, acesta va fi obligat să returneze întreaga sumă primită ca subvenție până la momentul părăsirii programului excepția de la această regulă o constituie abandonarea/întreruperea participării din motive neimputabile cursantului şi anume: concediile medicale, concediile maternale (în cazul sarcinii, lăuziei, concediului postnatal) şi situațiile de forță majoră.

3. **Cheltuielile indirecte** vor fi decontate ca rată forfetară fixă de 15% din costurile directe cu personalul, per proiect, prin aplicarea articolului 54 litera (b) din Regulamentul UE 2021/1060.

### 5.3.6. Finanţare nelegată de costuri

Nu este cazul.

## 

## 5.4. Valoarea minimă și maximă eligibilă/nerambursabilă a unui proiect

Valoarea minimă eligibilă a unui proiect este de 201.000 euro atât pentru regiunile mai puțin dezvoltate cât și pentru regiunea mai dezvoltată.

Valoarea maximă eligibilă a unui proiect este de 1.000.000 euro.

Cursul de schimb care va fi utilizat pentru stabilirea acestei valori este cursul Inforeuro aferent lunii \_\_\_\_\_\_\_ 2024, respectiv 1 Euro = \_\_\_\_\_\_\_ RON

Bugetul proiectului va fi exprimat DOAR în lei.

## 5.5. Cuantumul cofinanțării acordate

Cuantumul asistenței financiare nerambursabile se stabilește în mod individual, în funcție de modalitatea de organizare juridică a solicitantului/partenerilor în conformitate cu capitolul 2.2 „Cofinanțarea proprie minimă a beneficiarului“ din Ghidul Solicitantului Condiții Generale PEO.

## 5.6. Durata proiectului

Perioada de implementare a proiectului este de maximum 36 luni. Proiectele care vor prevedea o perioadă de implementare mai mare de 36 luni vor fi respinse.

La completarea cererii de finanțare în sistemul electronic va trebui evidențiată durata fiecărei activități și sub-activități incluse în proiect.

NB. Perioada de implementare a proiectului vizează exclusiv perioada de desfășurare a activităților post-contractuale și nu include perioada de desfășurare a Activității 0.

## 5.7. Alte cerințe de eligibilitate a proiectului

Nu este cazul

# 6. INDICATORI DE ETAPĂ

Conform secțiunii 3.8 Indicatori.

# 7. Completarea și depunerea cererilor de finanțare

## 7.1. Completarea formularului cererii

Solicitantul are obligația de a completa cererea de finanțare cu toate informațiile necesare și de a anexa documentele justificative/documentele suport/anexele obligatorii prevăzute în Ghidul Solicitantului – Condiții Generale - PEO și în prezentul ghid, solicitantul fiind responsabil pentru lipsa unora din aceste informații/documente/anexe care pot conduce la decizii de respingere a cererii de finanțare, fie în etapa de evaluare tehnico-financiară, fie în etapa de contractare.

Prin depunerea cererii de finanțare, solicitantul și partenerii acestuia (în cazul proiectelor implementate în parteneriat) înțeleg și își asumă respectarea regulilor privind completarea cererii de finanțare, a regulilor privind procesul de evaluare și selecție a cererilor de finanțare (inclusiv a procesului de soluționare a contestațiilor) și condițiile de acces la finanțare/contractare, a termenelor stabilite și/sau durata unor activități, așa după cum sunt prevăzute aceste reguli în prezentul ghid.

În ceea ce privește completarea secțiunii „Buget – domeniu de intervenție“ se va selecta din aplicația informatică MySMIS2021+:

* 136. Sprijin specific pentru ocuparea forței de muncă în rândul tinerilor și integrarea socioeconomică a tinerilor – reprezentand 88,27% din bugetul total eligibil al proiectului
* 154 Masuri pentru imbunătățirea accesului unor grupuri marginalizate, cum ar fi romii, la educație și locuri de munca și pentru promovarea incluziunii sociale a acestora“ – reprezentând 11,73% din bugetul total eligibil al proiectului.

### 7.2. Limba utilizată în completarea cererii de finanțare

Cererea de finanțare precum și toate documentele atașate vor fi completate exclusiv în limba română. În cazul în care este necesară încărcarea de documente elaborate în altă limbă decât limba română, solicitantul are obligația de a încărca și o traducere legalizată în limba română a documentului/documentelor emise în altă limbă.

### 7.3. Metodologia de justificare și detaliere a bugetului cererii de finanțare

În vederea completării bugetului este obligatorie definirea activităților și subactivităților, detalierea achizițiilor precum și selectarea sursei de cofinanțare proprie de la secțiunea “*Capacitate solicitant” din Cererea de finanțare*.

La întocmirea bugetului, solicitantul are în vedere faptul că valorile pe care se fundamentează bugetul trebuie să respecte prevederile art. 5 lit. d) și e) din OUG nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, cu modificările și completările ulterioare.

*Completarea formularului aferent cheltuielii*

Pentru acest pas este necesară completarea următoarelor câmpuri:

• Descrierea cheltuielii – in acest câmp se vor introduce informații privind denumirea cheltuielii, precum si descrierea tehnică a acesteia (ex: laptop, procesor .... GHZ, minim ... gb ram, etc). Pentru costurile salariale se recomanda ca in descrierea cheltuielii sa se precizeze numărul de ore de lucru pe zi, după caz, precum si numărul de zile sau luni pentru care va fi angajata fiecare persoana.

• Categorie – se va selecta din nomenclator categoria in care se încadrează cheltuiala

• Subcategorie – se va selecta din nomenclator subcategoria in care se încadrează cheltuiala

• Tip – se va selecta daca cheltuiala este directa sau indirecta;

• Achiziție – daca cheltuiala reprezintă o achiziție si aceasta a fost deja introdusa la secțiunea „Plan de Achiziții” in acest moment poate fi asociata cheltuielii.

• U.M. – unitatea de măsura (Pentru costurile salariale se recomanda ca unitatea de măsura sa fie ora)

• Cantitate – cantitatea necesara a fi folosita in cadrul subactivității

• Preț unitar fără tva

• Procent TVA – se va introduce procentul TVA aplicabil cheltuielii

• Nerambursabil – se calculează valoarea nerambursabila aferenta cheltuielii (in funcție de cofinanțarea stabilita prin ghidul solicitantului condiții specifice pentru apelul de proiecte).

• Justificare – va rugam sa justificați necesitatea efectuării cheltuielii, cantitatea si costul unitar.

Pentru justificarea costurilor detaliate in buget (excepție costurile indirecte care fac obiectul decontării prin mecanismul de costuri simplificate si costurile pentru care au fost stabilite plafoane) este obligatorie încărcarea in sistem de documente justificative. (studii de piață, analize de preț, etc).

Justificarea costurilor pentru resursa umană va fi făcută pe baza numărului de ore lucrate corelate cu activitatea desfășurată în cadrul proiectului.

În cazul in care exista cheltuieli de echipamente care vor fi folosite în cadrul mai multor activități/ subactivități, acestea vor fi alocate unei singure subactivități (se va evita spargerea costului echipamentului pe mai multe activități/ subactivități).

În cadrul cererii de finanțare, la secțiunea „Buget - Activități și cheltuieli”, solicitantul va menționa în câmpul „Justificarea cheltuielii” tema secundară vizată de cheltuiala respectivă și va explica modul în care cheltuiala contribuie la tema secundară și care este procentul din cheltuială aferent temei secundare vizate*.*

În cadrul cererii de finanțare, la secțiunea „Buget - Activități și cheltuieli”, solicitantul va menționa în câmpul „Justificarea cheltuielii” activitatea/subactivitatea care este asociată cheltuielii.

## 7.4 Anexe și documente obligatorii la depunerea cererii

## 

* Acreditarea ca furnizor de servicii specializate pentru stimularea ocupării forței de muncă (Hotărârea Guvernului nr. 277 din 21 martie 2002 privind aprobarea Criteriilor de acreditare a furnizorilor de servicii specializate pentru stimularea ocupării forței de muncă, cu modificările și completările ulterioare), respectiv acreditarea pentru servicii specializate de informare si consiliere pe piața muncii;
* Autorizarea ca furnizor de formare profesională (Ordonanța Guvernului nr.129/31.08.2000 privind formarea profesionala a adulților, republicată, cu modificările și completările ulterioare)
* Autorizarea ca centru de evaluare si certificare ((Ordinul 4543/23.08.2004 pentru aprobarea Procedurii de evaluare si certificare a competențelor profesionale obtinute pe alte căi decât cele formale)
* Acord de parteneriat, încheiat între solicitant și parteneri (daca e cazul)
* Notă justificativă privind analiza valorii adăugate a parteneriatului în ceea ce privește utilizarea eficientă a fondurilor;
* Procedura de selecție a partenerilor din sectorul privat, în cazul solicitanților entități finanțate din fonduri publice
* CV Manager de proiect și documente suport care atestă educația și experiența profesională specifică
* CV Coordonator proiect partener și documente suport care atestă educația și experiența profesională specifică
* Analiza de nevoi în conformitate cu activitatea A0 definită în cadrul secțiunii 5.2.2 din prezentul Ghid al Solicitantului Condiții Specifice – împreună cu toate documentele anexate care au stat la baza analizei.

## 7.5. Aspecte administrative privind depunerea cererii de finanţare

Cererea de finanțare depusă de solicitanți trebuie să respecte modelul cadru aprobat prin ordin al ministrului investițiilor și proiectelor europene. La cererea de finanțare, solicitantul anexează, indiferent de program sau de apelul de proiecte, Anexa 1 ”Declarația unică”, care se completează conform prevederilor art. 8 alin. (2) și (3) din OUG nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021—2027 și prin care solicitantul confirmă îndeplinirea condițiilor de eligibilitate și a cerințelor de conformitate administrativă.

Solicitantul are obligația de a completa cererea de finanțare cu toate informațiile necesare. Solicitantul are obligația de a anexa, la cererea de finanțare, toate documentele justificative, documentele suport și anexele prevăzute în prezentul ghid al solicitantului, necesare pentru etapa de evaluare tehnico-financiară a proiectului, acesta fiind responsabil pentru lipsa unora din aceste informații, documente sau anexe care pot conduce la decizii de respingere a cererii de finanțare în oricare din etapele de evaluare, de selecție sau de contractare.

## 7.6 Anexele și documente obligatorii la momentul contractării

La momentul contractării se vor depune minim următoarele:

 Documente care atestă realitatea și conformitatea elementelor prezentate în cadrul Declarației unice

 Actele de înființare și de dobândire a personalității juridice

 Documentele statuare actualizate cu ultimele modificări( ex. act constitutiv, statut etc actualizate cu ultimele modificări)

 Extras actualizat din Registrul Asociațiilor și Fundațiilor sau certificat emis de Judecătorie sau Tribunal, care să ateste numărul de înregistrare al organizației și situația juridică a organizației

 Certificat ONRC

 Certificatul de atestare fiscala emis in conformitate cu prevederile Ordinului nr. 3654/2015 privind aprobarea procedurii de eliberare a certificatului de atestare fiscală, a certificatului de obligații bugetare, precum și a modelului și conținutului acestora. Solicitantului/partenerului NU i se poate acorda finanțarea nerambursabilă solicitată dacă se încadrează, din punct de vedere al obligațiilor de plată restante la bugetele publice, într-una din situațiile în care obligațiile de plată nete depășesc 1/12 din totalul obligațiilor datorate în ultimele 12 luni.

 Certificatul de atestare fiscală emis in conformitate cu prevederile Ordinului comun, al ministrului administrației și internelor și ministrului finanțelor publice nr.2052 bis/1528/2006 privind aprobarea unor formulare tipizate pentru stabilirea, constatarea, controlul, încasarea și urmărirea impozitelor și taxelor locale, precum și a altor venituri ale bugetelor locale, inclusiv pentru punctele de lucru. Certificatul trebuie să fie însoțit de Anexa privind verificarea eligibilității solicitanților de fonduri externe nerambursabile emisă in conformitate cu prevederile Ordinului comun, al ministrului administrației și internelor și ministrului finanțelor publice, nr. 75/767/2009 privind aprobarea unor formulare tipizate pentru activitatea de colectare a impozitelor și taxelor locale, desfășurată de către organele fiscale locale, în care trebuie să fie precizat că solicitantul se încadrează, la data întocmirii certificatului de atestare fiscală, in următoarea situație: "obligațiile de plată scadente nu depășesc 1/6 din totalul obligațiilor datorate in ultimul semestru încheiat".

 Împuternicire din partea consiliului director pentru persoana desemnată să semneze contractul de finanțare/documentele contractului, după caz

 Lista resurselor umane implicate in proiect, în cadrul căreia să se specifice în mod clar funcția deținută în proiect, nominalizarea persoanelor implicate în proiect (de exemplu coordonator formare etc, după caz), semnat de reprezentantul legal al solicitantului.

 CV-urile (in format Europass) membrilor echipei de implementare a proiectului care au fost nominalizați în etapa de contractare, în limba română, indicând funcția/rolul în proiect, datate și semnate de către titulari pe fiecare pagină, in cazul in care acestea nu au fost încărcate in etapa de depunere a cererii de finanțare.

 Diplome, certificate, adeverințe, contracte de muncă, fișe de post etc. care să ateste informațiile prezentate în CV-uri, referitoare la condițiile de studii și experiența profesională specifică necesare pentru ocuparea funcției în proiect, in cazul in care acestea nu au fost încărcate in etapa de depunere a cererii de finanțare. Se va avea în vedere încărcarea de documente suport relevante pentru demonstrarea studiilor și experienței specifice solicitate prin “Cerințe fisă post” din cererea de finanțare secțiunea “Resurse umane implicate”

 Declarație din partea solicitantului privind prevederile art.96 (1) din Legea 161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei

 Declarație din partea solicitantului si a partenerilor privind evitarea dublei finanțări si utilizarea eficienta a fondurilor

 Declarație pe proprie răspundere conform căreia solicitantul confirmă faptul că nu există modificări intervenite asupra condițiilor inițiale prezentate în cererea de finanțare evaluată și aprobată

 Fișele de identificare financiară completate cu conturile deschise pe proiect

 Planul de monitorizare a proiectului – Anexa 2 la Contractul de finanțare Condiții Generale;

 Graficul cererilor de prefinanțare/plată/rambursare – Anexa 3 la Contractul de finanțare Condiții Generale.

De asemenea, în vederea verificării îndeplinirii condițiilor din Ghidul Solicitantului Condiții Specifice, cu privire la evitarea dublei finanțări si utilizarea eficienta a fondurilor, se va transmite lista de achiziții a echipamentelor (mijloace fixe sau platforme, echipamente IT, etc) din cadrul fiecărui proiect aprobat, însoțită de o notă de fundamentare privind destinația și utilitatea fiecărui echipament, precum și o declarație pe propria răspundere din partea beneficiarul) cu privire la evitarea riscului de dublă finanțare pentru achiziționarea pe proiecte diferite a aceluiași tip de mijloace fixe sau platforme IT cu aceeași destinație.

## 7.7. Renunţarea la cererea de finanţare

Renunțarea la Cererea de finanțare a anterior semnării Contractului de finanțare se realizează prin transmiterea de către solicitant, prin intermediul aplicației informatice MySMIS2021/SMIS2021+, a unei solicitări scrise.

Renunțarea la implementarea proiectului, ulterior semnării Contractului de finanțare se realizează în conformitate cu prevederile Contractului de finanțare.

# 8. PROCESUL DE EVALUARE, SELECȚIE ȘI CONTRACTARE A PROIECTELOR 8.1 Principalele etape ale procesului de evaluare, selecție și contractare

În cadrul mecanismului competitiv, AM PEO lansează un apel de proiecte (cu termen limită sau cu depunere continuă) prin care stabilește reguli de elaborare și depunere a proiectelor și prezintă etapele de verificare a conformității administrative și a evaluarii tehnice și financiare și de selecție, pe care le vor parcurge după depunere.

## 8.2 Conformitate administrativă – DECLARAȚIA UNICĂ

Evaluarea conformității administrative este complet digitalizată, realizată automat prin sistemul informatic MySMIS2021/SMIS2021+, pe baza declarației unice , a cererii de finanțare, a bugetului și documentelor suport/justificative și a anexelor la cererea de finanțare încărcate de către solicitant în sistemul informatic MySMIS/2021/SMIS2021+. Declarația unică este prevăzută în Anexa nr. 1 la prezentul Ghid.

După verificarea digitalizată a conformității administrative, sistemul/aplicația informatică MySMIS2021/SMIS2021+ va informa solicitantul/liderul de parteneriat cu privire la trecerea la etapa de evaluare tehnică și financiară preliminară prin emiterea automată a unui certificat de conformitate administrativă, prin intermediul aplicației informatice MySMIS2021/SMIS2021+.

Numai Cererile de finanțare care au obținut Certificatul de conformitate administrativă sunt admise în următoarea etapă a procesului de evaluare, respectiv evaluarea tehnică și financiară preliminară.

În etapa de evaluare a conformității administrative și a eligibilității nu se pot solicita clarificări.

## 8.3 Etapa de evaluare preliminară

Evaluarea eligibilității Cererii de finanțare se realizează în conformitate cu Metodologia de verificare, evaluare și selecție a proiectelor ȋn cadrul programului educație și ocupare 2021 – 2027 (PEO) și în conformitate cu criteriile și sub-criteriile de evaluare menționate în Anexa nr.2 „Criterii de evaluare tehnică și financiară preliminară” (ETFP) la prezentul Ghid al Solicitantului Condiții Specifice.

Criteriile de evaluare privind eligibilitatea proiectului si a activităților sunt:

* Încadrarea proiectului propus spre finanțare în programul operațional
* Respectarea criteriilor de eligibilitate a cheltuielilor
* Includerea tuturor activităților obligatorii
* Respectarea condițiilor de acces stabilite în ghidul Solicitantului – Condiții Specifice.
* Demonstrarea capacitații financiare a parteneriatului
* Respectarea legislației europene și naționale, în cazul solicitanților entități finanțate din fonduri publice in ceea ce privește selecția partenerului/partenerilor ( unde este cazul)
* Depunerea acordului de parteneriat daca este cazul

## 8.4 Evaluarea tehnică și financiară. Criterii de evaluare tehnică și financiară

Evaluarea tehnica si financiară se realizează în conformitate cu Metodologia de verificare, evaluare și selecție a proiectelor ȋn cadrul programului educație și ocupare 2021 – 2027 (PEO) și în conformitate cu criteriile și sub-criteriile de evaluare menționate în Anexa nr. 3 „Criterii de evaluare tehnică și financiară calitativă” la prezentul Ghid al Solicitantului Condiții Specifice.

Criteriile de evaluare tehnică și financiară aplicabile prezentului apel de proiecte sunt*:*

* Relevanța – maxim 30 de puncte, minim 21 de puncte. Cererile de finanțare care obțin mai puțin de 21 de puncte la criteriul Relevanță vor fi respinse;
* Eficacitate – maxim 30 de puncte, minim 21 de puncte. Cererile de finanțare care obțin mai puțin de 21 de puncte la criteriul Eficacitate vor fi respinse;
* Eficiență - maxim 30 de puncte, minim 21 de puncte. Cererile de finanțare care obțin mai puțin de 21 de puncte la criteriul Eficiență vor fi respinse;
* Sustenabilitate – maxim 10 puncte, minim 7 puncte. Cererile de finanțare care obțin mai puțin de 7 de puncte la criteriul Sustenabilitate vor fi respinse.

## 8.5 Aplicarea pragului de calitate

În cazul programelor cofinanțate din FSE+ pragul de calitate, sub care proiectele depuse la finanțare sunt declarate respinse, este de minim 70% din punctajul maxim care poate fi acordat.

## 8.6 Aplicarea pragului de excelență

Nu este cazul.

## 8.7. Notificarea rezultatului evaluării tehnice şi financiare

Rezultatele evaluării tehnice și financiare se comunică solicitantului, indicându-se punctajul obținut pentru fiecare criteriu precum și justificarea rezultatului evaluării tehnice și financiare, respectiv a punctajului pentru fiecare criteriu de evaluare în parte pentru apelurile de proiecte pentru care este prevăzută acordarea de punctaje.

Pentru apelurile de proiecte cu termen limită de depunere, selecția proiectelor se va face în ordinea descrescătoare a punctajului obținut, în limita fondurilor disponibile pentru cererea de proiecte.

## 8.8 Contestații

Cu privire la rezultatul evaluării tehnice și financiare, solicitantul/liderul de parteneriat, după caz, poate formula contestație pe cale administrativă în termen de 30 zile calculat de la data comunicării acestuia prin intermediul sistemului informatic MySMIS2021/SMIS2021+.

Contestația trebuie să cuprindă cel puțin următoarele elemente:

a) datele de identificare ale solicitantului: denumire, sediu, datele de contact, precum și alte atribute de identificare, în condițiile legii, cum sunt: numărul de înregistrare în Registrul Comerțului sau într-un alt registru public, codul unic de înregistrare, precum și a cererii de finanțare: titlu, cod unic SMIS;

b) datele de identificare ale reprezentantului legal al solicitantului;

c) obiectul contestației;

d) criteriul/criteriile contestate;

e) motivele de fapt și de drept pe care se întemeiază contestația, detaliate pentru fiecare criteriu de evaluare și selecție în parte contestat;

f) semnătura reprezentantului legal/împuternicit al solicitantului.

Decizia Comitetului de soluționare a contestațiilor este definitivă în sistemul căilor administrative de atac. Ea poate fi atacată la instanțele judecătorești în condițiile Legii contenciosului administrativ nr. 554/2004, cu modificările și completările ulterioare.

Comitetul de Soluționare a Contestațiilor respinge automat contestațiile care:

- reclamă faptul ca nu au fost recepționate solicitările de clarificări, scrisorile de corecții bugetare sau notificările/deciziile de comunicare a rezultatelor verificării și evaluării, dar a căror primire AM PEO/OI PEO o poate dovedi cu confirmarea de transmitere electronică sau cu raportul de expediție prin fax, e-mail;

- este expediată de solicitant după termenul stipulat în notificarea/scrisoarea/decizia de comunicare a rezultatelor verificării și evaluării.

Contestația trebuie să vizeze explicit criteriile din grila de evaluare. Vor fi reevaluate doar criteriile contestate. Termenul maxim de soluționare a unei contestații este de 30 zile de la data înregistrării acesteia.

## 8.9 Contractarea proiectelor

### 8.9.1 Verificarea îndeplinirii condițiilor de eligibilitate

După finalizarea evaluării tehnice și financiare a cererilor de finanțare, AM PEO/OI PEO, după caz, demarează etapa de contractare. Intrarea în etapa de contractare este adusă la cunoștința solicitantului al cărui proiect a fost selectat, prin aplicația informatică MySMIS2021/SMIS2021+, în termen de maxim 5 zile lucrătoare calculat de la data finalizării etapei de evaluare tehnică și financiară, respectiv de la data finalizării procesului de contestații, după caz. Procesul de contractare se derulează în conformitate cu prevederile Ghidului Solicitantului Condiții Generale secțiunea 5.3 Contractare.

### 8.9.2 Decizia de acordare a finanțării

AM/OI PEO va emite decizia de selecție/aprobare a finanțării, respectiv decizia de respingere a cererii de finanțare. Pentru cererile de finanțare selectate, AM/OI va proceda la încheierea contractului de finanțare.

### 8.9.3 Definitivarea planului de monitorizare al proiectului

În conformitate cu Ordinul ministrului investițiilor și proiectelor europene nr. 1.777/2023, menționat la art. 4 alin.(1) art. 6 alin (1) și (3) art.7 alin (1) și (3) art. 14 alin (2) și art. 17 alin (2) din Ordonanța de Urgență a Guvernului nr. 23 din 12 aprilie 2023 privind instituirea unor măsuri de simplificare și digitalizare pentru gestionarea fondurilor europene aferente politicii de coeziune 2021-2027, se completează anexa aplicabilă și se stabilesc ținte trimestriale pentru atingerea rezultatelor asumate.

Planul de monitorizare a proiectului este parte integrantă a contractului de finanțare și cuprinde indicatorii de etapă stabiliți pentru perioada de implementare a proiectului pe baza cărora se monitorizează și se evaluează progresul implementării proiectului, precum și condițiile și documentele justificative pe baza cărora se evaluează și se probează îndeplinirea acestora, în vederea atingerii obiectivelor și țintelor finale ale indicatorilor de realizare și de rezultat prevăzuți în cererea finanțare și asumați în contractul de finanțare/decizia de finanțare.

Planul de monitorizare include, de asemenea, valorile țintelor finale ale indicatorilor de realizare și de rezultat care trebuie atinse ca urmare a implementării proiectului, precum și valorile de bază/de referință ale acestora, dacă există.

### 8.9.4 Semnarea contractului de finanțare/emiterea deciziei de finanțare

Pentru cererile de finanțare selectate, autoritatea de management/organismul intermediar va proceda la încheierea contractului de finanțare. Contractul de finanțare, după caz, se generează de sistemul informatic MySMIS2021/SMIS2021+ și se semnează, numai în format electronic, de către reprezentantul legal/persoanele împuternicite ale AM/OI, după caz, și reprezentantul legal/persoanele împuternicite desemnate de solicitant/liderul de parteneriat în numele parteneriatului constituit.

# 9. Aspecte privind conflictul de interese

La conceperea cererii de finanțare precum și pe toată perioada implementării proiectului, beneficiarii/partenerii vor trebui să respecte prevederile legale europene și naționale în vigoare referitoare la conflictul de interese și regimul incompatibilităţilor.

Beneficiarii de finanțări nerambursabilă se obligă să întreprindă toate diligențele necesare pentru a evita orice conflict de interese, iar în cazul apariției riscului unei astfel de situații beneficiarul/ partenerii trebuie să ia măsuri care să conducă la evitarea, respectiv stingerea lui și să informeze în scris AM PEO/OI PEO delegat în legătură cu orice situație care dă naștere sau este posibil să dea naștere unui astfel de conflict, în termen de 3 (trei) zile lucrătoare de la apariția unei astfel de situații.

Reprezintă conflict de interese orice situație care împiedică beneficiarul/partenerii de a avea o atitudine obiectivă și imparțială sau care îi împiedică să execute activitățile prevăzute în cererea de finanțare într-o manieră obiectivă şi imparţială, din motive referitoare la familie, viață personală, afinități politice sau naționale, interese economice sau orice alte interese. Interesele anterior menționate includ orice avantaj pentru persoana în cauză, soțul/soția sau o rudă ori un afin, până la gradul 2 inclusiv.

Această prevedere se aplică beneficiarului, partenerilor, subcontractorilor, furnizorilor și angajaților beneficiarului/partenerilor și altor persoane juridice publice sau private, în cazul în care acestea sunt implicate în activități care pot fi încadrate în execuția, auditarea sau controlul bugetului Uniunii Europene, precum și angajaților AM PEO/OI PEO delegat și persoanelor fizice sau juridice care desfășoară activități externalizate pentru AM PEO/OI PEO delegate, implicați direct în procesul de evaluare/selecție/aprobare/control, după caz, a cererilor de finanțare, respectiv în procesul de verificare/autorizare/plată/control al cererilor de rambursare/plată.

În temeiul art. 61 alin. (3) din Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, un conflict de interese există în cazul în care exercitarea imparțială și obiectivă a funcțiilor unui actor financiar sau ale unei alte persoane implicate în execuția bugetului „*este compromisă din motive care implică familia, viața afectivă, afinitățile politice sau naționale, interesul economic sau orice alt interes personal direct sau indirect*”.

În sensul aspectelor menționate mai sus, beneficiarii și partenerii acestora se obligă să ia toate măsurile pentru respectarea regulilor pentru evitarea conflictului de interese, conform următoarelor prevederi legislative europene și naționale:

* + Articolul 61 din Regulamentul (UE, Euroatom) nr. 2018/1046al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012;
  + Capitolul II, Secțiunea a 2-a din Reguli în materia conflictului de interese, din OUG nr.66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, cu modificările și completările ulterioare;
  + Titlul IV, Capitolul II din Legea nr.161/2003 privind unele măsuri pentru asigurarea transparenței în exercitarea demnităților publice, a funcțiilor publice și în mediul de afaceri, prevenirea și sancționarea corupției, cu modificările și completările ulterioare, pentru beneficiarii care fac parte din categoria subiecților de drept public;

Capitolul II, Secțiunea 4 din Reguli de evitare a conflictului de interese (art. 58-63) din Legea nr. 98/2016 privind achizițiile publice*.*

# 10. Aspecte privind prelucrarea datelor cu caracter personal

Solicitanții și beneficiarii de finanțare nerambursabilă au obligația respectării prevederilor Regulamentului (UE) 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul General privind Protecția Datelor), prevederi transpuse în legislația națională prin Legea nr. 190/2018, precum și prevederile Directivei 2002/58/CE privind prelucrarea datelor personale și protejarea confidențialității în sectorul comunicațiilor publice (Directiva asupra confidențialității și comunicațiilor electronice), transpusă în legislația națională prin Legea nr. 506/2004 privind prelucrarea datelor cu caracter personal și protecția vieții private în sectorul comunicațiilor electronice, cu modificările și completările ulterioare.

Depunerea cererii de finanțare reprezintă un angajament ferm privind acordul solicitantului/ partenerilor, în nume propriu și/sau pentru interpuși, cu privire la prelucrarea datelor cu caracter personal procesate în toate fazele de evaluare și selecție și ulterior, dacă este cazul, în toate fazele de contractare, implementare, sustenabilitate a proiectului, inclusiv în cadrul aplicațiilor electronice MySMIS2021/SMIS2021+.

# 11. Aspecte privind monitorizarea tehnică și rapoartele de progres

## 11.1. Rapoartele de progres

În procesul de monitorizare a proiectelor se elaborează raportul de progres și raportul de vizită, al căror conținut-cadru este aprobat prin ordin al ministrului investițiilor și proiectelor europene.

Raportul de progres se generează prin sistemul informatic MySMIS2021/SMIS2021+ de către beneficiar și se transmite periodic, conform prevederilor Ghidului solicitantului și ale contractului, în termen de 30 de zile de la finalizarea perioadei de raportare. AM/OI, după caz, aplică măsuri consolidate de monitorizare și poate să aplice măsurile corective prevăzute în contractul de finanțare pentru cheltuielile aferente perioadei de raportare solicitate la rambursare în cazul nerespectării repetate a termenului de depunere a raportului care conduce la apariția de decalaje între progresul fizic la nivelul țintelor asumate și stadiul din rapoartele de progres și pe care are obligația de a le prevedea în contractul/decizia de finanțare.

## 11.2. Vizitele de monitorizare

Beneficiarul este responsabil pentru implementarea proiectului în condițiile specificate în contractul de finanțare/decizia de finanțare, după caz. Vizitele de monitorizare pot fi vizite la fața locului, speciale de tip ad-hoc, încrucișate și ex post, vizite pe teren la beneficiarii proiectelor, atât în perioada de implementare, cât și post implementare, pe perioada în care beneficiarul/liderul de parteneriat are obligația de a asigura caracterul durabil al operațiunilor potrivit prevederilor art. 65 din Regulamentul (UE) 2021/1.060, cu modificările și completările ulterioare.

  11.3. Mecanismul specific indicatorilor de etapă. Planul de monitorizare

Verificarea tehnică a proiectului se va realiza pe baza Rapoartelor tehnice de progres, transmise de beneficiar însoțite de documente suport care atestă derularea activităților, atingerea rezultatelor și a indicatorilor asumați prin cererea de finanțare. Descrierea și detalierea procesului tehnic de transmitere a Rapoartelor tehnice de progres și a documentelor suport va fi prezentată de către AM PEO prin publicarea Manualului Beneficiarului.

# 12. Aspecte privind managementul financiar

12.1. Mecanismul cererilor de prefinanţare

Mecanismul cererilor de prefinanțare se derulează cu respectarea prevederilor cap. IV din OUG nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă.

  12.2. Mecanismul cererilor de plată

Mecanismul cererilor de plată se derulează cu respectarea prevederilor cap. V din OUG nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă.

12.3. Mecanismul cererilor de rambursare

Mecanismul cererilor de rambursare se derulează cu respectarea prevederilor cap. V din OUG nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă.

12.4. Graficul cererilor de prefinanţare/plată/rambursare

În ceea ce privește mecanismul prefinanțării, mecanismul cererii de plată și mecanismul cererii de rambursare, se vor respecta prevederile Ordonanței de Urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, cu modificările și completările ulterioare.

12.5. Vizitele la faţa locului

Vizitele la fața locului sunt vizite pe teren la beneficiarii proiectelor, atât în perioada de implementare, cât și post implementare, pe perioada în care beneficiarul/liderul de parteneriat are obligația de a asigura caracterul durabil al operațiunilor potrivit prevederilor art. 65 din Regulamentul (UE) 2021/1.060, cu modificările și completările ulterioare.

Raportul de vizită se elaborează de autoritatea de management/organismul intermediar, după caz, prin sistemul informatic MySMIS2021/SMIS2021, în conformitate cu prevederile procedurilor operaționale și se generează în termen de 10 zile lucrătoare de la data vizitei efectuate la fața locului.

# 13. MODIFICAREA GHIDULUI SOLICITANTULUI

## 13.1 Aspectele care pot face obiectul modificărilor prevederilor ghidului solicitantului

Prevederile prezentului Ghid al Solicitantului Condiții Specifice pot fi modificate, în cazuri temeinic justificate, prin Ordin al ministrului investițiilor și proiectelor europene.

Aspecte ce pot face obiectul modificărilor prevederilor prezentului Ghid al solicitantului condiții specifice:

 data limită de depunere a Cererilor de finanțare în aplicația MySMIS2021/SMIS2021+

 anexele la Ghidul Solicitantului Condiții Specifice

 alte elemente, identificate ulterior lansării apelului de proiecte, ca fiind deficitare a căror remediere necesită modificarea Ghidului Solicitantului Condiții Specifice

## 13.2 Condiții privind aplicarea modificărilor pentru cererile de finanțare aflate în procesul de selecție (condiții tranzitorii)

Modificarea datei limită de depunere a cererilor de finanțare nu afectează cererile de finanțare depuse, acestea urmând să fie incluse în procesul de evaluare după închiderea apelului. Orice modificare adusă la Ghidul Solicitantului Condiții Specifice nu afectează Cererile de finanțare depuse, acestea fiind evaluate pe baza prevederilor Ghidului Solicitantului Condiții Specifice în vigoare la data depunerii cererii de finanțare.

# 14. ANEXE

## 14.1. Anexa nr. 1. Declarație unică

## 14.2. Anexa nr. 2. Criterii de evaluare tehnică și financiară preliminară

## 14.3. Anexa nr. 3. Criterii de evaluare tehnică și financiară calitativă

## 14.4. Anexa nr. 4. Contractul de finanțare – Condiții Specifice

## 14.5. Anexa nr. 5. Declaratie privind conformitatea cu prevederile Cartei drepturilor fundamentale ale Uniunii Europene

## 14.6. Anexa nr. 6. Declarație privind respectarea Convenției Națiunilor Unite privind drepturile persoanelor cu dizabilități

1. Locurile de muncă ecologice contribuie la conservarea sau refacerea mediului, prin minimizarea daunelor și conservarea resurselor naturale. [↑](#footnote-ref-1)